title: Cinneadh Cur Chun Feidhme (AE) 2022/713 ón gCoimisiún an 4 Bealtaine 2022 lena leasaítear Cinneadh Cur Chun Feidhme (AE) 2019/1956 a mhéid a bhaineann le caighdeáin chomhchuibhithe le haghaidh fearas chun leachtanna a théamh, luchtairí ceallraí, prapthéitheoirí uisce, téitheoirí teirmeacha seomra stórais, leithreas, caibinéid cithfholcadáin ilfheidhmeacha, craiceann a nochtadh do radaíocht ultraivialait agus infridhearg, agus trealamh leictreach eile a dheartar lena úsáid laistigh de theorainneacha áirithe voltais (Téacs atá ábhartha maidir le LEE)

text:
                  10.5.2022

                  GA

                  Iris Oifigiúil an Aontais Eorpaigh

                  L 133/17

         CINNEADH CUR CHUN FEIDHME (AE) 2022/713 ÓN gCOIMISIÚN
         an 4 Bealtaine 2022
         lena leasaítear Cinneadh Cur Chun Feidhme (AE) 2019/1956 a mhéid a bhaineann le caighdeáin chomhchuibhithe le haghaidh fearas chun leachtanna a théamh, luchtairí ceallraí, prapthéitheoirí uisce, téitheoirí teirmeacha seomra stórais, leithreas, caibinéid cithfholcadáin ilfheidhmeacha, craiceann a nochtadh do radaíocht ultraivialait agus infridhearg, agus trealamh leictreach eile a dheartar lena úsáid laistigh de theorainneacha áirithe voltais
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1025/2012 ó Pharlaimint na hEorpa agus ón gComhairle an 25 Deireadh Fómhair 2012 maidir le caighdeánú Eorpach, lena leasaítear Treoir 89/686/CEE agus Treoir 93/15/CEE ón gComhairle agus Treoracha 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE agus 2009/105/CE ó Pharlaimint na hEorpa agus ón gComhairle agus lena n-aisghairtear Cinneadh 87/95/CEE ón gComhairle agus Cinneadh Uimh. 1673/2006/CE ó Pharlaimint na hEorpa agus ón gComhairle (1), agus go háirithe Airteagal 10(6) de,
         De bharr an mhéid seo a leanas:

                     (1)

                     I gcomhréir le hAirteagal 12 de Threoir 2014/35/AE ó Pharlaimint na hEorpa agus ón gComhairle (2), trealamh leictreach atá i gcomhréir le caighdeáin chomhchuibhithe nó le codanna de chaighdeáin chomhchuibhithe ar foilsíodh na tagairtí dóibh in Iris Oifigiúil an Aontais Eorpaigh, glacfar leis go bhfuil siad i gcomhréir leis na cuspóirí sábháilteachta dá dtagraítear in Airteagal 3 den Treoir sin, cuspóirí a leagtar amach in Iarscríbhinn I a ghabhann leis an Treoir sin agus a chumhdaítear faoi na caighdeáin chomhchuibhithe sin nó faoi chodanna díobh.

                     (2)

                     Le litir M/511 an 8 Samhain 2012, rinne an Coimisiún iarraidh ar an gCoiste Eorpach um Chaighdeánú (CEN), ar Choiste Eorpach na gCaighdeán Leictriteicniúil (Cenelec) agus ar Institiúid Eorpach na gCaighdeán Teileachumarsáide (ETSI) an chéad liosta iomlán de theidil na gcaighdeán comhchuibhithe a sholáthar mar aon leis na caighdeáin chomhchuibhithe maidir le trealamh a dheartar lena úsáid laistigh de theorainneacha áirithe voltais, na caighdeáin sin a dhréachtú, a athbhreithniú agus a chur i gcrích chun tacú le Treoir 2014/35/AE. Na cuspóirí sábháilteachta dá dtagraítear in Airteagal 3 de Threoir 2014/35/AE agus a leagtar amach in Iarscríbhinn I a ghabhann leis an Treoir sin, is cuspóirí iad nár tháinig athrú orthu ó rinneadh an iarraidh ar CEN, Cenelec agus ETSI.

                     (3)

                     Ar bhonn iarraidh M/511, dhréachtaigh CEN agus Cenelec na caighdeáin chomhchuibhithe, agus na leasuithe a rinneadh orthu, EN 50689:2021 maidir le táirgí léasair tomhaltóirí; EN IEC 61010-2-011:2021 agus EN IEC 61010-2-011:2021/A11:2021 maidir le trealaimh cuisnithe; EN IEC 61347-2-14:2018 agus EN IEC 61347-2-14:2018/A11:2021 maidir le DC agus/nó SA ba chóir gléas rialaithe leictreonaigh a sholáthar le haghaidh lampa ionduchtaithe fluaraisigh.

                     (4)

                     Ar bhonn iarraidh M/511, rinne CEN agus Cenelec athbhreithniú agus leasú ar na caighdeáin chomhchuibhithe seo a leanas, caighdeáin ar foilsíodh na tagairtí dóibh le Teachtaireacht (2016/C 249/03) ón gCoimisiún (3): EN 60320-1:2001 arna leasú le EN 60320-1:2001/A1:2007 maidir le cúplóirí fearais chun críoch tí; EN 60335-2-25:2012 arna leasú le EN 60335-2-25:2012/A1:2015, agus EN 60335-2-25:2012/A2:2016 maidir le hoighinn mhicreathonnacha; EN 60335-2-41:2003 arna leasú le EN 60335-2-41:2003/A1:2004 agus EN 60335-2-41:2003/A2:2010 maidir le caidéil; EN 60335-2-96:2002 arna leasú le EN 60335-2-96:2002/A1:2004, agus EN 60335-2-96:2002/A2:2009 maidir le heilimintí téimh solúbtha le haghaidh seomra a théamh; EN 60974-8:2009 maidir le consóil gháis le haghaidh táthúcháin agus córas gearrtha plasma; EN 61010-2-032:2012 maidir le braiteoirí srutha láimhe agus cúblála de láimh; EN 61010-2-033:2012 maidir le hilmhéadair láimhe le haghaidh úsáid tí agus ghairmiúil; EN 61010-2-040:2005 maidir le steirileoirí agus díghalraitheoirí niteoirí; EN 61914:2016 maidir le cléataí cábla; EN 62031:2008 arna leasú le EN 62031:2008/A1:2013 agus EN 62031:2008/A2:2015 maidir le modúil LED le haghaidh soilsiú ginearálta. Is é an toradh a bhí air sin gur glacadh na caighdeáin chomhchuibhithe agus leasuithe seo a leanas: EN IEC 60320-1:2021; EN IEC 60335-2-25:2021; EN IEC 60335-2-25:2021/A11:2021; EN IEC 60335-2-41:2021; EN IEC 60335-2-41:2021/A11:2021; EN IEC 60335-2-96:2021; EN IEC 60335-2-96:2021/A11:2021; EN IEC 60974-8:2021; EN IEC 61010-2-032:2021; EN IEC 61010-2-032:2021/A11:2021; EN IEC 61010-2-033:2021; EN IEC 61010-2-033:2021/A11:2021; EN IEC 61010-2-040:2021; EN IEC 61914:2021; EN IEC 62031:2020; agus EN IEC 62031:2020/A11:2021.

                     (5)

                     Ar bhonn iarraidh M/511, rinne CEN agus Cenelec athbhreithniú agus leasú ar na caighdeáin chomhchuibhithe seo a leanas freisin, caighdeáin ar foilsíodh na tagairtí dóibh le Cinneadh Cur Chun Feidhme (AE) 2019/1956 ón gCoimisiún (4): EN 61010-2-091:2012 arna cheartú le EN 61010-2-091:2012/AC:2013 maidir le caibinéid chórais x-ghathaithe; EN 60335-2-105:2005 arna leasú le EN 60335-2-105:2005/A11:2010, EN 60335-2-105:2005/A1:2008, agus EN 60335-2-105:2005/A2:2020 maidir le caibinéid cithfholcadáin ilfheidhmeacha; EN 60335-2-84:2003 arna leasú le EN 60335-2-84:2003/A1:2008, agus EN 60335-2-84:2003/A2:2019 maidir le fearais leithris; EN 60335-2-29:2004 arna leasú le EN 60335-2-29:2004/A11:2018, agus EN 60335-2-29:2004/A2:2010 maidir le luchtairí ceallraí; Is é an toradh a bhí air sin gur glacadh na caighdeáin chomhchuibhithe agus leasuithe seo a leanas: EN IEC 61010-2-091:2021; EN IEC 61010-2-091:2021/A11:2021; EN IEC 60335-2-105:2021; EN IEC 60335-2-105:2021/A11:2021; EN IEC 60335-2-105:2021/A1:2021; EN IEC 60335-2-84:2021; EN IEC 60335-2-84:2021/A11:2021; EN 60335-2-29:2021; EN 60335-2-29:2021/A1:2021.

                     (6)

                     Ar bhonn iarraidh M/511, rinne CEN agus Cenelec leasú ar na caighdeáin chomhchuibhithe seo a leanas, caighdeáin ar foilsíodh na tagairtí dóibh le Teachtaireacht (2016/C 249/03) ón gCoimisiún: EN 60335-2-54:2008 arna leasú le EN 60335-2-54:2008/A11:2012/AC:2015, EN 60335-2-54:2008/A11:2012, agus EN 60335-2-54:2008/A1:2015 maidir le fearais glanta dromchla; EN 61009-1:2012 arna leasú le EN 61009-1:2012/A1:2014, EN 61009-1:2012/A11:2015, agus EN 61009-1:2012/A2:2014 maidir le scoradáin chiorcaid a oibríonn trí shruth iarmharach. Is é an toradh a bhí air sin gur glacadh na caighdeáin chomhchuibhithe leasaitheacha seo a leanas: EN 60335-2-54:2008/A12:2021; EN 60335-2-54:2008/A2:2021; agus EN 61009-1:2012/A13:2021.

                     (7)

                     Ar bhonn iarraidh M/511, rinne CEN agus Cenelec leasú agus ceartú ar na caighdeáin chomhchuibhithe seo a leanas freisin, caighdeáin ar foilsíodh na tagairtí dóibh le Cinneadh Cur Chun Feidhme (AE) 2019/1956: EN 60335-2-15:2016 arna leasú le EN 60335-2-15:2016/A11:2018 maidir le fearais chun leachtanna a théamh; EN 60335-2-35:2016 arna leasú le EN 60335-2-35:2016/A1:2019 maidir le prapthéitheoirí uisce; EN 60335-2-61:2003 arna leasú le EN 60335-2-61:2003/A1:2005, EN 60335-2-61:2003/A2:2008, agus EN 60335-2-61:2003/A11:2019 maidir le téitheoirí teirmeacha seomra stórais; EN 60335-2-27:2013 arna leasú le EN 60335-2-27:2013/A1:2020, EN 60335-2-27:2013/A2:2020 maidir le fearais chun craiceann a nochtadh do radaíocht ultraivialait agus infridhearg; EN 60335-2-21:2021 maidir le taiscthéitheoirí uisce. Is é an toradh a bhí air sin gur glacadh na caighdeáin chomhchuibhithe leasaitheacha agus ceartaitheacha seo a leanas: EN 60335-2-15:2016/A12:2021; EN 60335-2-15:2016/A1:2021; EN 60335-2-15:2016/A2:2021; EN 60335-2-35:2016/A2:2021; EN 60335-2-61:2003/A12:2021; EN 60335-2-27:2013/AC:2021-11; agus EN 60335-2-21:2021/A1:2021.

                     (8)

                     Na caighdeáin chomhchuibhithe sin agus na leasuithe agus na ceartúcháin atá déanta orthu, rinne an Coimisiún measúnú i gcomhar le CEN agus Cenelec féachaint an gcomhlíonann na caighdeáin sin iarraidh M/511.

                     (9)

                     Caighdeáin chomhchuibhithe EN 50689:2021; EN IEC 61010-2-011:2021 arna leasú le EN IEC 61010-2-011:2021/A11:2021; EN IEC 61347-2-14:2018 arna leasú le EN IEC 61347-2-14:2018/A11:2021; EN IEC 60320-1:2021; EN IEC 60335-2-25:2021 arna leasú le EN IEC 60335-2-25:2021/A11:2021; EN IEC 60335-2-41:2021 arna leasú le EN IEC 60335-2-41:2021/A11:2021; EN IEC 60335-2-96:2021 arna leasú le EN IEC 60335-2-96:2021/A11:2021; EN IEC 60974-8:2021; EN IEC 61010-2-032:2021 arna leasú le EN IEC 61010-2-032:2021/A11:2021; EN IEC 61010-2-033:2021 arna leasú le EN IEC 61010-2-033:2021/A11:2021; EN IEC 61010-2-040:2021; EN IEC 61010-2-091:2021 arna leasú le EN IEC 61010-2-091:2021/A11:2021; EN IEC 61914:2021; EN IEC 62031:2020 arna leasú le EN IEC 62031:2020/A11:2021; EN IEC 60335-2-105:2021 arna leasú le EN IEC 60335-2-105:2021/A11:2021 agus EN IEC 60335-2-105:2021/A1:2021; EN IEC 60335-2-84:2021 arna leasú le EN IEC 60335-2-84:2021/A11:2021; EN 60335-2-29:2021 arna leasú le EN 60335-2-29:2021/A1:2021; EN 60335-2-54:2008 arna leasú le EN 60335-2-54:2008/A11:2012/AC:2015, EN 60335-2-54:2008/A11:2012, agus EN 60335-2-54:2008/A1:2015, EN 60335-2-54:2008/A12:2021, agus EN 60335-2-54:2008/A2:2021; EN 61009-1:2012 arna leasú le EN 61009-1:2012/A1:2014, EN 61009-1:2012/A11:2015, EN 61009-1:2012/A2:2014, agus EN 61009-1:2012/A13:2021; EN 60335-2-15:2016 arna leasú le EN 60335-2-15:2016/A11:2018, EN 60335-2-15:2016/A12:2021, EN 60335-2-15:2016/A1:2021, agus EN 60335-2-15:2016/A2:2021; EN 60335-2-35:2016 arna leasú le EN 60335-2-35:2016/A1:2019, agus EN 60335-2-35:2016/A2:2021; EN 60335-2-61:2003 arna leasú le EN 60335-2-61:2003/A1:2005, EN 60335-2-61:2003/A2:2008, agus EN 60335-2-61:2003/A11:2019, agus EN 60335-2-61:2003/A12:2021; EN 60335-2-27:2013 arna leasú le EN 60335-2-27:2013/A1:2020, EN 60335-2-27:2013/A2:2020, agus arna cheartú le EN 60335-2-27:2013/AC:2021-11; Comhlíonann EN 60335-2-21:2021 arna leasú le EN 60335-2-21:2021/A1:2021 na ceanglais sábháilteachta is aidhm dó a chumhdach, ceanglais a leagtar amach i dTreoir 2014/35/AE. Dá bhrí sin, is iomchuí na tagairtí do na caighdeáin sin agus na leasuithe agus na ceartúcháin orthu, a fhoilsiú in Iris Oifigiúil an Aontais Eorpaigh.

                     (10)

                     Cinneadh Cur Chun Feidhme (AE) 2019/1956, cuirtear ar fáil in Iarscríbhinn I a ghabhann leis tagairtí na gcaighdeán comhchuibhithe lena dtugtar le fios go nglactar leis go bhfuil comhréir ann le Treoir 2014/35/AE. Chun a áirithiú gur in aon ghníomh amháin a liostaítear na tagairtí do na caighdeáin chomhchuibhithe a dréachtaíodh d’fhonn tacú le Treoir 2014/35/AE, ba cheart na tagairtí sin a chuimsiú san Iarscríbhinn sin.

                     (11)

                     Dá bhrí sin, na tagairtí do na caighdeáin chomhchuibhithe seo a leanas, agus na tagairtí d’aon chaighdeán leasaitheach nó ceartaitheach a bhaineann leo a foilsíodh sa tsraith C d’Iris Oifigiúil an Aontais Eorpaigh, is tagairtí iad sin is gá a tharraingt siar: EN 60320-1:2001; EN 60335-2-25:2012; EN 60335-2-41:2003; EN 60335-2-96:2002; EN 60974-8:2009; EN 61010-2-032:2012; EN 61010-2-033:2012; EN 61010-2-040:2005; EN 61914:2016; EN 62031:2008; EN 60335-2-54:2008; EN 61009-1:2012.

                     (12)

                     Is gá an tagairt don chaighdeán comhchuibhithe EN 61851-22:2002 a foilsíodh i dTeachtaireacht (2016/C 249/03) ón gCoimisiún a tharraingt siar, ós rud é go bhfuil téacs chaighdeán EN 61851-22:2002 mar chuid dhílis den chaighdeán leasaithe EN IEC 61851-1:2019, a cuireadh le hIarscríbhinn I a ghabhann le Cinneadh Cur Chun Feidhme (AE) 2019/1956.

                     (13)

                     In Iarscríbhinn II a ghabhann le Cinneadh Cur Chun Feidhme (AE) 2019/1956, liostaítear na tagairtí do na caighdeáin chomhchuibhithe a dréachtaíodh chun tacú le Treoir 2014/35/AE, tagairtí a tarraingíodh siar as sraith C d’Iris Oifigiúil an Aontais Eorpaigh. Dá bhrí sin, is iomchuí tagairtí na gcaighdeán a tarraingíodh siar a chuimsiú san Iarscríbhinn sin.

                     (14)

                     Is gá na tagairtí do na caighdeáin chomhchuibhithe seo a leanas a tharraingt siar freisin: EN 61010-2-091:2012; EN 60335-2-105:2005; EN 60335-2-84:2003; EN 60335-2-29:2004; EN 60335-2-15:2016; EN 60335-2-35:2016; EN 60335-2-61:2003; EN 60335-2-27:2013; agus EN 60335-2-21:2021, i dteannta na dtagairtí d’aon chaighdeán leasaitheach nó ceartaitheach a bhaineann leo a foilsíodh in Iris Oifigiúil an Aontais Eorpaigh, is tagairtí iad sin is gá a tharraingt siar as sraith L d’Iris Oifigiúil an Aontais Eorpaigh, ós rud é gur leasaíodh iad nó gur ceartaíodh iad. Is iomchuí, dá bhrí sin, na tagairtí sin a scriosadh as Iarscríbhinn I a ghabhann le Cinneadh Cur Chun Feidhme (AE) 2019/1956.

                     (15)

                     Mar sin féin, ós rud é go bhfoilsítear tagairt do chaighdeán comhchuibhithe EN 61010-2-091:2012 arna cheartú le EN 61010-2-091:2012/AC:2013 in Iarscríbhinn IB a ghabhann le Cinneadh Cur Chun Feidhme (AE) 2019/1956, is gá na tagairtí sin a scriosadh ón Iarscríbhinn sin.

                     (16)

                     Ar mhaithe lena ndóthain ama a thabhairt do na monaróirí iad féin a ullmhú le haghaidh chur i bhfeidhm na gcaighdeán comhchuibhithe EN IEC 60320:-1:2021; EN IEC 60335-2-25:2021 arna leasú le EN IEC 60335-2-25:2021/A11:2021; EN IEC 60335-2-41:2021 arna leasú le EN IEC 60335-2-41:2021/A11:2021; EN IEC 60335-2-96:2021 arna leasú le EN IEC 60335-2-96:2021/A11:2021; EN IEC 60974-8:2021; EN IEC 61010-2-032:2021 arna leasú le EN IEC 61010-2-032:2021/A11:2021; EN IEC 61010-2-033:2021 arna leasú le EN IEC 61010-2-033:2021/A11:2021; EN IEC 61010-2-040:2021; EN IEC 61010-2-091:2021 arna leasú le EN IEC 61010-2-091:2021/A11:2021; EN IEC 61914:2021; EN IEC 62031:2020 arna leasú le EN IEC 62031:2020/A11:2021; EN IEC 60335-2-105:2021 arna leasú le EN IEC 60335-2-105:2021/A11:2021 agus EN IEC 60335-2-105:2021/A1:2021; EN IEC 60335-2-84:2021 arna leasú le EN IEC 60335-2-84:2021/A11:2021; EN 60335-2-29:2021 arna leasú le EN 60335-2-29:2021/A1:2021; EN 60335-2-54:2008 arna leasú le EN 60335-2-54:2008/A11:2012/AC:2015, EN 60335-2-54:2008/A11:2012, EN 60335-2-54:2008/A1:2015, EN 60335-2-54:2008/A12:2021 agus EN 60335-2-54:2008/A2:2021; EN 61009-1:2012 arna leasú le EN 61009-1:2012/A1:2014, EN 61009-1:2012/A11:2015, EN 61009-1:2012/A2:2014 agus EN 61009-1:2012/A13:2021; EN 60335-2-15:2016 arna leasú le EN 60335-2-15:2016/A11:2018, EN 60335-2-15:2016/A12:2021, EN 60335-2-15:2016/A1:2021 agus EN 60335-2-15:2016/A2:2021; EN 60335-2-35:2016 arna leasú le EN 60335-2-35:2016/A1:2019, agus EN 60335-2-35:2016/A2:2021; EN 60335-2-61:2003 arna leasú le EN 60335-2-61:2003/A1:2005, EN 60335-2-61:2003/A2:2008, EN 60335-2-61:2003/A11:2019 agus EN 60335-2-61:2003/A12:2021; EN 60335-2-27:2013 arna leasú le EN 60335-2-27:2013/A1:2020, EN 60335-2-27:2013/A2:2020 agus EN 60335-2-27:2013/AC:2021-11; agus EN 60335-2-21:2021 arna leasú le EN 60335-2-21:2021/A1:2021; is gá tarraingt siar na dtagairtí do na caighdeáin chomhchuibhithe seo a leanas, agus na dtagairtí d’aon chaighdeán leasaitheach nó ceartaitheach, a chur siar: EN 60320-1:2001; EN 60335-2-25:2012; EN 60335-2-41:2003; EN 60335-2-96:2002; EN 60974-8:2009; EN 61010-2-032:2012; EN 61010-2-033:2012; EN 61010-2-040:2005; EN 61914:2016; EN 62031:2008; EN 60335-2-54:2008; EN 61009-1:2012; EN 61851-22:2002; EN 61010-2-091:2012; EN 60335-2-105:2005; EN 60335-2-84:2003; EN 60335-2-29:2004; EN 60335-2-15:2016; EN 60335-2-35:2016; EN 60335-2-61:2003; EN 60335-2-27:2013; agus EN 60335-2-21:2021.

                     (17)

                     Dá bhrí sin, ba cheart Cinneadh Cur Chun Feidhme (AE) 2019/1956 a leasú dá réir.

                     (18)

                     Ón dáta a fhoilsítear an tagairt do chaighdeán comhchuibhithe in Iris Oifigiúil an Aontais Eorpaigh, is rud é comhlíonadh an chaighdeáin sin lena dtoimhdítear é a bheith i gcomhréir leis na buncheanglais chomhfhreagracha, lena n-áirítear cuspóirí sábháilteachta, a leagtar amach i reachtaíocht chomhchuibhithe an Aontais. Dá bhrí sin, ba cheart an Cinneadh seo a theacht i bhfeidhm lá a fhoilsithe,

               TAR ÉIS AN CINNEADH SEO A GHLACADH:

            Airteagal 1
            Leasaítear Cinneadh Cur Chun Feidhme (AE) 2019/1956 mar a leanas:

                        (a)

                        leasaítear Iarscríbhinn I i gcomhréir le hIarscríbhinn I a ghabhann leis an gCinneadh seo;

                        (b)

                        leasaítear Iarscríbhinn IB i gcomhréir le hIarscríbhinn II a ghabhann leis an gCinneadh seo;

                        (c)

                        leasaítear Iarscríbhinn II i gcomhréir le hIarscríbhinn III a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.
            Beidh feidhm ag Airteagal 1, pointe (b) ón 10 Samhain 2023.
            Beidh feidhm ag pointe (1) d’Iarscríbhinn I maidir le rónna 4, 7, 34, 39, 41, 68 agus 96 ón 10 Samhain 2023.
            Beidh feidhm ag pointe (1) d’Iarscríbhinn I maidir le ró 76 ón 10 Samhain 2022.

            Arna dhéanamh sa Bhruiséil, 4 Bealtaine 2022.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 316, 14.11.2012, lch. 12.

            (2)  Treoir 2014/35/AE ó Pharlaimint na hEorpa agus ón gComhairle an 26 Feabhra 2014 maidir le comhchuibhiú dhlíthe na mBallstát a bhaineann le trealamh leictreach a chur ar fáil ar an margadh, ar trealamh é a dheartar lena úsáid laistigh de theorainneacha áirithe voltais (IO L 96, 29.3.2014, lch. 357).

            (3)  Teachtaireacht (2016/C 249/03) ón gCoimisiún faoi chuimsiú chur chun feidhme Threoir 2014/35/AE ó Pharlaimint na hEorpa agus ón gComhairle maidir le comhchuibhiú dhlíthe na mBallstát a bhaineann le trealamh leictreach a chur ar fáil ar an margadh, ar trealamh é a dheartar lena úsáid laistigh de theorainneacha áirithe voltais (IO C 249, 8.7.2016, lch. 62).

            (4)  Cinneadh Cur Chun Feidhme (AE) 2019/1956 ón gCoimisiún an 26 Samhain 2019 maidir le caighdeáin chomhchuibhithe i ndáil le trealamh leictreach a dheartar lena úsáid laistigh de theorainneacha áirithe voltais, caighdeáin a dréachtaíodh chun tacú le Treoir 2014/35/AE ó Pharlaimint na hEorpa agus ón gComhairle (IO L 306, 27.11.2019, lch. 26).

            IARSCRÍBHINN I

                        (1)

                        In Iarscríbhinn I a ghabhann le Cinneadh Cur Chun Feidhme (AE) 2019/1956, scriostar rónna 4, 7, 34, 39, 41, 68, 76 agus 96.

                        (2)

                        In Iarscríbhinn I a ghabhann le Cinneadh Cur Chun Feidhme (AE) 2019/1956, cuirtear isteach na rónna seo a leanas in ord seicheamhach:

                                    Uimh.

                                    An tagairt don chaighdeán

                                    “4a.

                                    EN 60335-2-15:2016
                                    Fearais tí agus fearais leictreacha dá samhail — Sábháilteacht — Cuid 2-15: Ceanglais ar leith maidir le fearais chun leachtanna a théamh
                                    EN 60335-2-15:2016/A11:2018
                                    EN 60335-2-15:2016/A12:2021
                                    EN 60335-2-15:2016/A1:2021
                                    EN 60335-2-15:2016/A2:2021”

                                    “7a.

                                    EN 60335-2-29:2021
                                    Fearais tí agus fearais leictreacha dá samhail — Sábháilteacht — Cuid 2-29: Ceanglais ar leith maidir le luchtairí ceallraí
                                    EN 60335-2-29:2021/A1:2021”

                                    “34a.

                                    EN 60335-2-35:2016
                                    Fearais tí agus fearais leictreacha dá samhail — Sábháilteacht — Cuid 2-35: Ceanglais ar leith maidir le prapthéitheoirí uisce
                                    EN 60335-2-35:2016/A1:2019
                                    EN 60335-2-35:2016/A2:2021”

                                    “39a.

                                    EN 60335-2-61:2003
                                    Fearais tí agus fearais leictreacha dá samhail — Sábháilteacht — Cuid 2-61: Ceanglais ar leith maidir le téitheoirí seomra teirmeastórála
                                    EN 60335-2-61:2003/A1:2005
                                    EN 60335-2-61:2003/A2:2008
                                    EN 60335-2-61:2003/A11:2019
                                    EN 60335-2-61:2003/A12:2021”

                                    “41a.

                                    EN IEC 60335-2-84:2021
                                    Fearais tí agus fearais leictreacha dá samhail — Sábháilteacht — Cuid 2-84: Ceanglais ar leith maidir le leithris
                                    EN IEC 60335-2-84:2021/A11:2021”

                                    “68a.

                                    EN IEC 60335-2-105:2021
                                    Fearais tí agus fearais leictreacha dá samhail — Sábháilteacht — Cuid 2-105: Ceanglais ar leith maidir le cubhachailí cithfholcadáin ilfheidhmeacha
                                    EN IEC 60335-2-105:2021/A11:2021
                                    EN IEC 60335-2-105:2021/A1:2021”

                                    “76a.

                                    EN 60335-2-27:2013
                                    Fearais tí agus fearais leictreacha dá samhail — Sábháilteacht — Cuid 2-27: Ceanglais ar leith maidir le fearais chun craiceann a nochtadh do radaíocht ultraivialait agus infridhearg
                                    EN 60335-2-27:2013/A1:2020
                                    EN 60335-2-27:2013/A2:2020
                                    EN 60335-2-27:2013/AC:2021-11”

                                    “96a.

                                    EN 60335-2-21:2021
                                    Fearais tí agus fearais leictreacha dá samhail — Sábháilteacht — Cuid 2-21: Ceanglais ar leith maidir le taiscthéitheoirí uisce
                                    EN 60335-2-21:2021/A1:2021”;

                        (3)

                        In Iarscríbhinn I a ghabhann le Cinneadh Cur Chun Feidhme (AE) 2019/1956, cuirtear isteach na rónna seo a leanas:

                                    ‘112.

                                    EN 50689:2021
                                    Sábháilteacht táirgí léasair — Ceanglais ar leith maidir le Táirgí Léasair do Thomhaltóirí

                                    113.

                                    EN IEC 61010-2-011:2021
                                    Ceanglais sábháilteachta maidir le trealamh leictreach le haghaidh tomhais, rialú agus úsáid saotharlainne — Cuid 2-011: Ceanglais ar leith maidir le trealamh cuisniúcháin
                                    EN IEC 61010-2-011:2021/A11:2021

                                    114.

                                    EN IEC 61347-2-14:2018
                                    Giar rialaithe lampaí — Cuid 2-14: Ceanglais ar leith maidir le giar rialaithe leictreonach a úsáideann DC agus/nó AC le haghaidh lampaí ionduchtúcháin fluaraiseacha
                                    EN IEC 61347-2-14:2018/A11:2021

                                    115.

                                    EN IEC 60320-1:2021
                                    Cúplóirí fearais chun críocha tí agus chun críocha ginearálta comhchosúla — Cuid 1: Ceanglais ghinearálta

                                    116.

                                    EN IEC 60335-2-25:2021
                                    Fearais tí agus fearais leictreacha dá samhail — Sábháilteacht — Cuid 2-25: Ceanglais ar leith maidir le hoighinn mhicreathonnacha, lena n-áirítear comhoighinn mhicreathonnacha
                                    EN IEC 60335-2-25:2021/A11:2021

                                    117.

                                    EN IEC 60335-2-41:2021
                                    Fearais tí agus fearais leictreacha dá samhail — Sábháilteacht — Cuid 2-41: Ceanglais ar leith maidir le caidéil
                                    EN IEC 60335-2-41:2021/A11:2021

                                    118.

                                    EN IEC 60335-2-96:2021
                                    Fearais tí agus fearais leictreacha dá samhail — Sábháilteacht — Cuid 2-96: Ceanglais ar leith maidir le heilimintí téimh leathán solúbtha chun seomraí a théamh
                                    EN IEC 60335-2-96:2021/A11:2021

                                    119.

                                    EN IEC 60974-8:2021
                                    Trealamh stuatháthaithe — Cuid 8: Consóil gháis le haghaidh córais táthúcháin agus córais gearrtha plasma

                                    120.

                                    EN IEC 61010-2-032:2021
                                    Ceanglais sábháilteachta maidir le trealamh leictreach le haghaidh tomhais, rialú agus úsáid saotharlainne — Cuid 2-032: Ceanglais ar leith maidir le braiteoirí srutha iniompartha agus láimhsithe de láimh le haghaidh tástáil agus tomhas leictreach
                                    EN IEC 61010-2-032:2021/A11:2021

                                    121.

                                    EN IEC 61010-2-033:2021
                                    Ceanglais sábháilteachta maidir le trealamh leictreach le haghaidh tomhais, rialú agus úsáid saotharlainne — Cuid 2-033: Ceanglais ar leith maidir le hilmhéadair iniompartha agus méadair eile, le haghaidh úsáid sa bhaile agus úsáid ghairmiúil, ar méadair iad atá in ann voltas príomhlíonra a thomhas
                                    EN IEC 61010-2-033:2021/A11:2021

                                    122.

                                    EN IEC 61010-2-040:2021
                                    Ceanglais sábháilteachta maidir le trealamh leictreach le haghaidh tomhais, rialú agus úsáid saotharlainne — Cuid 2-040: Ceanglais ar leith maidir le steirileoirí agus dífhabhtóirí glantacháin a úsáidtear chun ábhair leighis a chóireáil

                                    123.

                                    EN IEC 61914:2021
                                    Cléata cáblaí le haghaidh suiteálacha leictreacha

                                    124.

                                    EN IEC 62031:2020
                                    Modúil LED le haghaidh soilsiú ginearálta — Sonraíochtaí sábháilteachta
                                    EN IEC 62031:2020/A11:2021

                                    125.

                                    EN 60335-2-54:2008
                                    Fearais tí agus fearais leictreacha dá samhail — Sábháilteacht — Cuid 2-54: Ceanglais ar leith maidir le fearais dhromchlaghlanta le haghaidh úsáidí tí lena n-úsáidtear leachtanna nó gal
                                    EN 60335-2-54:2008/A11:2012/AC:2015
                                    EN 60335-2-54:2008/A11:2012
                                    EN 60335-2-54:2008/A1:2015
                                    EN 60335-2-54:2008/A12:2021
                                    EN 60335-2-54:2008/A2:2021

                                    126.

                                    EN 61009-1:2012
                                    Scoradáin chiorcaid a oibríonn trí shruth, lena ngabhann cosaint forshrutha chomhtháite, le haghaidh úsáidí tí agus úsáidí comhchosúla (RCBOnna) — Cuid 1: Rialacha ginearálta
                                    EN 61009-1:2012/A1:2014
                                    EN 61009-1:2012/A11:2015
                                    EN 61009-1:2012/A2:2014
                                    EN 61009-1:2012/A13:2021

                                    127.

                                    EN IEC 61010-2-091:2021
                                    Ceanglais sábháilteachta maidir le trealamh leictreach le haghaidh tomhais, rialú agus úsáid saotharlainne — Cuid 2-091: Ceanglais ar leith maidir le córais X-gha caibinéid
                                    EN IEC 61010-2-091:2021/A11:2021”

            IARSCRÍBHINN II
            In Iarscríbhinn IB a ghabhann le Cinneadh Cur Chun Feidhme (AE) 2019/1956, scriostar ró 30.

            IARSCRÍBHINN III
            In Iarscríbhinn II a ghabhann le Cinneadh Cur Chun Feidhme (AE) 2019/1956, cuirtear isteach na rónna seo a leanas:

                           Uimh.

                           An tagairt don chaighdeán

                           Dáta an tarraingt siar

                           “105.

                           EN 60320-1:2001
                           Cúplóirí fearais chun críocha tí agus chun críocha ginearálta comhchosúla — Cuid 1: Ceanglais ghinearálta
                           EN 60320-1:2001/A1:2007

                           10 Samhain 2023

                           106.

                           EN 60335-2-25:2012
                           Fearais tí agus fearais leictreacha dá samhail — Sábháilteacht — Cuid 2-25: Ceanglais ar leith maidir le hoighinn mhicreathonnacha, lena n-áirítear comhoighinn mhicreathonnacha
                           EN 60335-2-25:2012/A1:2015
                           EN 60335-2-25:2012/A2:2016

                           10 Samhain 2023

                           107.

                           EN 60335-2-41:2003
                           Fearais tí agus fearais leictreacha dá samhail — Sábháilteacht — Cuid 2-41: Ceanglais ar leith maidir le caidéil
                           EN 60335-2-41:2003/A1:2004
                           EN 60335-2-41:2003/A2:2010

                           10 Samhain 2023

                           108.

                           EN 60335-2-96:2002
                           Fearais tí agus fearais leictreacha dá samhail — Sábháilteacht — Cuid 2-96: Ceanglais ar leith maidir le heilimintí téimh leathán solúbtha chun seomraí a théamh
                           EN 60335-2-96:2002/A1:2004
                           EN 60335-2-96:2002/A2:2009

                           10 Samhain 2023

                           109.

                           EN 60974-8:2009
                           Trealamh stuatháthaithe — Cuid 8: Consóil gháis le haghaidh córais táthúcháin agus córais gearrtha plasma

                           10 Samhain 2023

                           110.

                           EN 61010-2-032:2012
                           Ceanglais sábháilteachta maidir le trealamh leictreach le haghaidh tomhais, rialú agus úsáid saotharlainne — Cuid 2-032: Ceanglais ar leith maidir le braiteoirí srutha iniompartha agus láimhsithe de láimh le haghaidh tástáil agus tomhas leictreach

                           10 Samhain 2023

                           111.

                           EN 61010-2-033:2012
                           Ceanglais sábháilteachta maidir le trealamh leictreach le haghaidh tomhais, rialú agus úsáid saotharlainne — Cuid 2-033: Ceanglais ar leith maidir le hilmhéadair iniompartha agus méadair eile, le haghaidh úsáid sa bhaile agus úsáid ghairmiúil, ar méadair iad atá in ann voltas príomhlíonra a thomhas

                           10 Samhain 2023

                           112.

                           EN 61010-2-040:2005
                           Ceanglais sábháilteachta maidir le trealamh leictreach le haghaidh tomhais, rialú agus úsáid saotharlainne — Cuid 2-040: Ceanglais ar leith maidir le steirileoirí agus dífhabhtóirí glantacháin a úsáidtear chun ábhair leighis a chóireáil

                           10 Samhain 2023

                           113.

                           EN 61914:2016
                           Cléata cáblaí le haghaidh suiteálacha leictreacha

                           10 Samhain 2023

                           114.

                           GA 62031:2008
                           Modúil LED le haghaidh soilsiú ginearálta — Sonraíochtaí sábháilteachta
                           EN 62031:2008/A1:2013
                           EN 62031:2008/A2:2015

                           10 Samhain 2023

                           115.

                           EN 60335-2-54:2008
                           Fearais tí agus fearais leictreacha dá samhail — Sábháilteacht — Cuid 2-54: Ceanglais ar leith maidir le fearais dhromchlaghlanta le haghaidh úsáidí tí lena n-úsáidtear leachtanna nó gal
                           EN 60335-2-54:2008/A11:2012/AC:2015
                           EN 60335-2-54:2008/A11:2012
                           EN 60335-2-54:2008/A1:2015

                           10 Samhain 2023

                           116.

                           EN 61009-1:2012
                           Scoradáin chiorcaid a oibríonn trí shruth, lena ngabhann cosaint forshrutha chomhtháite, le haghaidh úsáidí tí agus úsáidí comhchosúla (RCBOnna) — Cuid 1: Rialacha ginearálta
                           EN 61009-1:2012/A1:2014
                           EN 61009-1:2012/A11:2015
                           EN 61009-1:2012/A2:2014

                           10 Samhain 2023

                           117.

                           EN 61851-22:2002
                           Córas luchtaithe seolta le haghaidh feithiclí leictreacha — Cuid 22: Stáisiún luchtaithe AC le haghaidh feithiclí leictreacha

                           10 Samhain 2023”


title: Cinneadh Cur Chun Feidhme (AE) 2022/717 ón gCoimisiún an 6 Bealtaine 2022 maidir le bearta áirithe eatramhacha éigeandála a bhaineann le fiabhras Afracach na muc san Iodáil (a bhfuil fógra tugtha ina leith faoi dhoiciméad C(2022) 3130) (An téacs Iodáilise amháin atá barántúil) (Téacs atá ábhartha maidir le LEE)

text:
                  10.5.2022

                  GA

                  Iris Oifigiúil an Aontais Eorpaigh

                  L 133/42

         CINNEADH CUR CHUN FEIDHME (AE) 2022/717 ÓN gCOIMISIÚN
         an 6 Bealtaine 2022
         maidir le bearta áirithe eatramhacha éigeandála a bhaineann le fiabhras Afracach na muc san Iodáil

               (a bhfuil fógra tugtha ina leith faoi dhoiciméad C(2022) 3130)

         (An téacs Iodáilise amháin atá barántúil)
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/429 ó Pharlaimint na hEorpa agus ón gComhairle an 9 Márta 2016 maidir le galair in-tarchurtha ainmhithe agus lena leasaítear agus lena n-aisghairtear gníomhartha áirithe i réimse na sláinte ainmhithe (“Dlí maidir le Sláinte Ainmhithe”) (1), agus go háirithe Airteagal 259(2) de,
         De bharr an mhéid seo a leanas:

                     (1)

                     Is galar víreasach tógálach é fiabhras Afracach na muc a bhíonn ar mhuc-ainmhithe atá ar coimeád agus ar mhuc-ainmhithe fiáine agus d’fhéadfadh tionchar tromchúiseach a bheith aige ar an daonra ainmhithe lena mbaineann agus ar bhrabúsacht na feirmeoireachta, rud a chuirfeadh isteach ar ghluaiseacht choinsíneachtaí na n-ainmhithe sin agus a dtáirgí laistigh den Aontas agus ar onnmhairí go tríú tíortha.

                     (2)

                     I gcás ráig d’fhiabhras Afracach na muc i measc muc-ainmhithe fiáine, tá riosca tromchúiseach ann go bhféadfadh an galar sin leathadh chuig muc-ainmhithe fiáine eile agus chuig bunaíochtaí muc-ainmhithe atá ar coimeád.

                     (3)

                     Le Rialachán Tarmligthe 2020/687 ón gCoimisiún (2), forlíontar na rialacha i dtaca le rialú na ngalar liostaithe dá dtagraítear in Airteagal 9(1), pointe (a), pointe (b) agus pointe (c), de Rialachán (AE) 2016/429, agus a shainmhínítear mar ghalair i gcatagóirí A, B agus C i Rialachán Cur Chun Feidhme (AE) 2018/1882 ón gCoimisiún (3). Go háirithe, déantar foráil in Airteagail 63 go 66 de Rialachán Tarmligthe (AE) 2020/687 maidir le bearta áirithe atá le glacadh i gcás dearbhú oifigiúil ar ráig ghalair i gcatagóir A i measc ainmhithe fiáine, lena n-áirítear fiabhras Afracach na muc i measc muc-ainmhithe fiáine. Leis na forálacha sin, déantar foráil, go háirithe, maidir le crios ionfhabhtaithe a bhunú, maille le toirmisc ar ghluaiseachtaí ainmhithe fiáine de speicis liostaithe agus táirgí de bhunadh ainmhíoch díobh.

                     (4)

                     Leagtar síos le Rialachán Cur Chun Feidhme (AE) 2021/605 ón gCoimisiún (4) bearta speisialta rialaithe galar maidir le fiabhras Afracach na muc. Go háirithe, i gcás ráig den ghalar sin i measc muc-ainmhithe fiáine i limistéar de Bhallstát, déantar foráil le hAirteagal 3, pointe (b), den Rialachán Cur Chun Feidhme sin maidir le crios ionfhabhtaithe a bhunú i gcomhréir le hAirteagal 63 de Rialachán Tarmligthe (AE) 2020/687. Ina theannta sin, déantar foráil in Airteagal 6 den Rialachán Cur Chun Feidhme sin go bhfuil an limistéar sin le liostú mar chrios srianta II i gCuid II d’Iarscríbhinn I a ghabhann leis agus go bhfuil an limistéar ionfhabhtaithe, ar limistéar é a bhunaítear i gcomhréir le hAirteagal 63 de Rialachán Tarmligthe (AE) 2020/687, le coigeartú gan mhoill chun go gcuimseofar, ar a laghad, an crios srianta II. Maidir leis na bearta rialaithe speisialta a bhaineann le fiabhras Afracach na muc a leagtar síos i Rialachán Cur Chun Feidhme (AE) 2021/605, áirítear leo, inter alia, toirmisc ar ghluaiseachtaí coinsíneachtaí de mhuc-ainmhithe a choimeádtar i gcriosanna srianta II agus táirgí ó na hainmhithe sin lasmuigh de na criosanna srianta sin.

                     (5)

                     Chuir an Iodáil an Coimisiún ar an eolas faoi stad fhiabhras Afracach na muc ina críoch faoi láthair, tar éis ráig den ghalar sin i measc muc-ainmhithe fiáine i mBardas na Róimhe a deimhníodh an 4 Bealtaine 2022. Dá réir sin, ceanglaítear ar údarás inniúil an Bhallstáit sin crios ionfhabhtaithe a bhunú i gcomhréir le Rialachán Tarmligthe (AE) 2020/687 agus Rialachán Cur Chun Feidhme (AE) 2021/605.

                     (6)

                     Chun aon suaitheadh nach bhfuil gá leis ar thrádáil laistigh den Aontas a chosc agus chun bacainní ar thrádáil ag tríú tíortha nach bhfuil údar leo a sheachaint, is gá an crios ionfhabhtaithe i dtaca le fiabhras Afracach na muc san Iodáil a shainaithint ar leibhéal an Aontais i gcomhar leis an mBallstát sin.

                     (7)

                     Chun leathadh breise fhiabhras Afracach na muc a chosc, go dtí go liostófar an limistéar san Iodáil atá buailte ag an ráig seo a tharla le déanaí mar chrios srianta II i gCuid II d’Iarscríbhinn I a ghabhann le Rialachán Cur Chun Feidhme (AE) 2021/605, maidir leis na bearta rialaithe speisialta a bhaineann le fiabhras Afracach na muc a leagtar síos ann, bearta a bhfuil feidhm acu maidir le gluaiseachtaí coinsíneachtaí de mhuc-ainmhithe a choimeádtar i gcriosanna srianta II agus táirgí ó na hainmhithe sin lasmuigh de na criosanna sin, ba cheart feidhm a bheith acu maidir le gluaiseachtaí na gcoinsíneachtaí sin ón gcrios ionfhabhtaithe arna bhunú ag an Iodáil tar éis na ráige sin a tharla le déanaí, chomh maith leis na bearta sin a leagtar síos in Airteagail 63 go 66 de Rialachán Tarmligthe (AE) 2020/687.

                     (8)

                     Dá réir sin, ba cheart an crios ionfhabhtaithe sin a liostú san Iarscríbhinn a ghabhann leis an gCinneadh seo agus ba cheart é a bheith faoi réir na bearta rialaithe speisialta a bhaineann le fiabhras Afracach na muc a bhfuil feidhm acu maidir le criosanna srianta II a leagtar síos i Rialachán (AE) 2021/605. Mar gheall ar an staid eipidéimeolaíoch nua seo a bhaineann le fiabhras Afracach na muc, áfach, agus an riosca láithreach méadaithe atá ann go leathfar an galar á chur san áireamh, níor cheart gluaiseachtaí coinsíneachtaí de mhuc-ainmhithe a choimeádtar ná de tháirgí ó na hainmhithe sin ón gcrios ionfhabhtaithe chuig Ballstáit eile agus chuig tríú tíortha a údarú i gcomhréir leis an Rialachán Cur Chun Feidhme sin. Ba cheart fad an chriosúcháin sin a leagan síos sa Chinneadh seo freisin.

                     (9)

                     Dá bhrí sin, chun na rioscaí a eascróidh as an ráig d’fhiabhras Afracach na muc a tharla le déanaí i measc muc-ainmhithe fiáine san Iodáil a mhaolú, ba cheart foráil a dhéanamh sa Chinneadh seo nár cheart don Iodáil gluaiseachtaí coinsíneachtaí de mhuc-ainmhithe a choimeádtar sa chrios ionfhabhtaithe agus de tháirgí ó na hainmhithe sin chuig Ballstáit eile agus chuig tríú tíortha a údarú go dtí dáta dhul in éag an Chinnidh seo.

                     (10)

                     I bhfianaise phráinn na staide eipidéimeolaíche san Aontas a mhéid a bhaineann le leathadh fhiabhras Afracach na muc, tá sé tábhachtach go mbeadh feidhm ag na bearta a leagtar síos sa Chinneadh seo a luaithe is féidir.

                     (11)

                     Dá réir sin, go dtí go bhfaighfear tuairim ón mBuanchoiste um Plandaí, Ainmhithe, Bia agus Beatha, ba cheart an crios ionfhabhtaithe san Iodáil a bhunú láithreach agus a liostú san Iarscríbhinn a ghabhann leis an gCinneadh seo, agus ba cheart fad an chriosúcháin sin a shocrú.

                     (12)

                     Tá an Cinneadh seo le hathbhreithniú ag an gcéad chruinniú eile den Bhuanchoiste um Plandaí, Ainmhithe, Bia agus Beatha,

               TAR ÉIS AN CINNEADH SEO A GHLACADH:

            Airteagal 1
            Áiritheoidh an Iodáil go mbunóidh údarás inniúil an Bhallstáit sin láithreach crios ionfhabhtaithe i dtaca le fiabhras Afracach na muc i gcomhréir le hAirteagal 63 de Rialachán Tarmligthe (AE) 2020/687 agus Airteagal 3, pointe (b), de Rialachán Cur Chun Feidhme (AE) 2021/605, agus go gcuimseofar ann, ar a laghad, na limistéir a liostaítear san Iarscríbhinn a ghabhann leis an gCinneadh seo.

            Airteagal 2
            Maidir leis na bearta rialaithe speisialta a bhaineann le fiabhras Afracach na muc is infheidhme maidir le criosanna srianta II a leagtar amach i Rialachán Cur Chun Feidhme (AE) 2021/605, áiritheoidh an Iodáil go mbeidh feidhm acu sna limistéir a liostaítear mar chrios ionfhabhtaithe san Iarscríbhinn a ghabhann leis an gCinneadh seo, chomh maith leis na bearta sin a leagtar síos in Airteagail 63 go 66 de Rialachán Tarmligthe (AE) 2020/687.

            Airteagal 3
            Maidir le coinsíneachtaí de mhuc-ainmhithe a choimeádtar sna limistéir a liostaítear mar chrios ionfhabhtaithe san Iarscríbhinn agus de tháirgí ó na hainmhithe sin, áiritheoidh an Iodáil nach n-údarófar iad le haghaidh gluaiseachtaí chuig Ballstáit eile agus chuig tríú tíortha.

            Airteagal 4
            Beidh feidhm ag an gCinneadh seo go dtí an 31 Lúnasa 2022.

            Airteagal 5
            Is chuig Poblacht na hIodáile a dhírítear an Cinneadh seo.

            Arna dhéanamh sa Bhruiséil, 6 Bealtaine 2022.

                  Thar ceann an Choimisiúin

               Stella KYRIAKIDES

                  Comhalta den Choimisiún

            (1)  IO L 84, 31.3.2016, lch. 1.

            (2)  Rialachán Tarmligthe (AE) 2020/687 ón gCoimisiún an 17 Nollaig 2019 lena bhforlíontar Rialachán (AE) 2016/429 ó Pharlaimint na hEorpa agus ón gComhairle, a mhéid a bhaineann le rialacha i dtaca le galair liostaithe áirithe a chosc agus a rialú (IO L 174, 3.6.2020, lch. 64).

            (3)  Rialachán Cur Chun Feidhme (AE) 2018/1882 ón gCoimisiún an 3 Nollaig 2018 maidir le rialacha áirithe coisctheacha agus rialaithe galar a chur i bhfeidhm ar chatagóirí galar liostaithe agus lena mbunaítear liosta speiceas agus grúpaí speiceas a bhfuil baol suntasach ag baint leo maidir le leathadh na ngalar liostaithe sin (IO L 308, 4.12.2018, lch. 21).

            (4)  Rialachán Cur Chun Feidhme (AE) 2021/605 ón gCoimisiún an 7 Aibreán 2021 lena leagtar síos bearta speisialta rialaithe maidir le fiabhras Afracach na muc (IO L 129, 15.4.2021, lch. 1).

            IARSCRÍBHINN

                        Limistéir a bunaíodh mar an crios ionfhabhtaithe san Iodáil dá dtagraítear in Airteagal 1

                        An dáta a bheidh siad infheidhme go dtí

                        Limistéar Bhardas na Róimhe leis na teorainneacha seo a leanas:

                                    —

                                    Ó thuaidh – Siar: An cuarbhóthar A90;

                                    —

                                    Soir: Abhainn na Tibire;

                                    —

                                    Ó dheas: Circonvallazione Clodia, Via Cipro, Via Baldo degli Ubaldi, Via Boccea.

                        31 Lúnasa 2022


title: Cinneadh Cur Chun Feidhme (CBES) 2020/720 ón gComhairle an 28 Bealtaine 2020 lena gcuirtear chun feidhme Cinneadh 2013/798/CBES a bhaineann le bearta sriantacha i gcoinne Phoblacht na hAfraice Láir

text:
                  29.5.2020

                  GA

                  Iris Oifigiúil an Aontais Eorpaigh

                  L 168/126

         CINNEADH CUR CHUN FEIDHME (CBES) 2020/720 ÓN gCOMHAIRLE
         an 28 Bealtaine 2020
         lena gcuirtear chun feidhme Cinneadh 2013/798/CBES a bhaineann le bearta sriantacha i gcoinne Phoblacht na hAfraice Láir
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 31(2) de,
         Ag féachaint do Chinneadh 2013/798/CBES ón gComhairle an 23 Nollaig 2013 a bhaineann le bearta sriantacha i gcoinne Phoblacht na hAfraice Láir (1), agus go háirithe Airteagal 2c de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 23 Nollaig 2013, ghlac an Chomhairle Cinneadh 2013/798/CBES.

                     (2)

                     An 5 Bealtaine 2020, rinne Coiste Chomhairle Slándála na Náisiún Aontaithe (UNSC) arna bhunú de bhun Rún 2127 (2013) ó UNSC nuashonrú ar an bhfaisnéis a bhaineann le duine amháin atá faoi réir bearta sriantacha.

                     (3)

                     Ba cheart, dá bhrí sin, an Iarscríbhinn a ghabhann le Cinneadh 2013/798/CBES a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear leis seo an Iarscríbhinn a ghabhann le Cinneadh 2013/798/CBES mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm dáta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 28 Bealtaine 2020.

                  Thar ceann na Comhairle

                  An tUachtarán

               G. GRLIĆ RADMAN

            (1)  IO L 352, 24.12.2013, lch 51.

            IARSCRÍBHINN
            Sa liosta a leagtar amach i gCuid A (Daoine) den Iarscríbhinn a ghabhann le Cinneadh 2013/798/CBES, cuirtear an méid seo a leanas in ionad na hiontrála do Martin KOUMTAMADJI :

               “13. Martin KOUMTAMADJI (ailias: a) Abdoulaye Miskine b) Abdoullaye Miskine c) Martin Nadingar Koumtamadji d) Martin Nkoumtamadji e) Martin Koumta Madji f) Omar Mahamat)

                  Ainmniú: Uachtarán agus ardcheannasaí an Front Démocratique du Peuple Centrafricain (FDPC)

                  Dáta breithe: a) 5 Deireadh Fómhair 1965 b) 3 Márta 1965

                  Áit bhreithe: a) Ndïnaba, Sead b) Kobo, Poblacht na hAfraice Láir (c) Kabo, Poblacht na hAfraice Láir

                  Náisiúntacht: a) Sead b) Poblacht na hAfraice Láir c) an Congó

                  Uimhir phas: a) 06FBO2262 (pas taidhleoireachta na hAfraice Láir) a eisíodh an 22 Feabhra 2007, a chuaigh in éag an 21 Feabhra 2012b) pas seirbhíse an Chongó SA0020249, a eisíodh an 22 Eanáir 2019, a rachaidh in éag an 21 Eanáir 2022

                  Seoladh: Am Dafock, Vakaga, Poblacht na hAfraice Láir (an suíomh deiridh is eol)

                  Dáta ainmniúcháin na Náisiún Aontaithe:20 Aibreán 2020

                  Faisnéis eile: Bhunaigh Martin Koumtamadji FDPC in 2005. Chuaigh sé isteach i gcomhghuaillíocht Séléka i mí na Nollag 2012 sular fhág sé é i mí Aibreáin 2013 tar éis do na reibiliúnaigh teacht i gcumhacht in Bangui. Tar éis é a ghabháil i gCamarún, aistríodh chuig Brazzaville i bPoblacht an Chongó é. Bhí sé i gceannas ar a thrúpaí ar an talamh i bPoblacht na hAfraice Láir i gcónaí, fiú nuair a bhí sé in Brazzaville sular fhill sé ar Phoblacht na hAfraice Láir (idir Samhain 2014 agus 2019). Shínigh FDPC an Comhaontú Polaitiúil um Shíocháin agus Athmhuintearas i bPoblacht na hAfraice Láir an 6 Feabhra 2019 ach tá Martin Koumtamadji fós ina bhagairt don tsíocháin, don chobhsaíocht agus don tslándáil i bPoblacht na hAfraice Láir. Grianghraf ar fáil lena chur sa Fógra Speisialta ó INTERPOL-Comhairle Slándála na Náisiún Aontaithe. Nasc gréasáin chuig Fógra Speisialta INTERPOL-Comhairle Slándála na Náisiún Aontaithe: https://www.interpol.int/en/How-we-work/Notices/View-UN-Notices-Individuals.

                  Faisnéis ó insint achomair na gcúiseanna lena liostú a chuir an Coiste Smachtbhannaí ar fáil:

               Agus é ina uachtarán agus ardcheannasaí ar an Front Démocratique du Peuple Centrafricain (FDPC, grúpa armtha atá ag gabháil do ghníomhaíochtaí foréigneacha), bhí Martin Koumatamadji ag gabháil do ghníomhaíochtaí a chuir síocháin, cobhsaíocht agus slándáil Phoblacht na hAfraice Láir i mbaol agus, go háirithe, cur chun feidhme an Chomhaontaithe Pholaitiúil um Shíocháin agus Athmhuintearais a síníodh in Bangui an 6 Feabhra 2019.
               Dhiúltaigh sé do dhí-armáil chomhraiceoirí FDPC, i gcomhréir lena ghealltanais mar shínitheoir ar an gComhaontú Polaitiúil um Shíocháin agus Athmhuintearas i bPoblacht na hAfraice Láir, agus bhagair sé an tUachtarán Touadéra a chur as oifig i mí Iúil 2019.
               Thosaigh sé ag comhoibriú le Nourredine Adam (CFi.002), duine ar cuireadh smachtbhannaí i bhfeidhm air, i mí an Mheithimh 2019 agus bhí sé ag gabháil do gháinneáil arm le dlúthchomhlach de Nourredine Adam, d’fhonn cur le cumais mhíleata FDPC.
               Rinne sé tairiscint freisin do Front Populaire pour la Renaissance de la Centifrique (FPRC) oibríocht mhíleata a dhéanamh lena ghrúpa armtha le linn na troda in Vakaga in 2019.
               Lean sé de bhac a chur ar athbhunú údarás an stáit i réimsí oibríochta FPDC trí bhloic mhídhleathacha a choinneáil ar bhóithre chun airgead a bhaint le foréigean d’fheirmeoirí eallach, de ghníomhaithe eacnamaíocha (lena n-áirítear cuideachtaí mianadóireachta óir atá ag feidhmiú in Nana-Mambéré), agus de thaistealaithe.
               Faoina cheannaireacht, rinne an FDPC gníomhartha in Nana-Mambéré arbh ionann iad agus mí‐úsáid nó sáruithe ar chearta an duine, lena n-áirítear ionsaithe a díríodh ar shibhialtaigh i mí Aibreáin 2019, fuadach sibhialtach i mí an Mhárta 2019 (gar do Zoukombo) agus gníomhartha foréigin ghnéasaigh agus inscnebhunaithe i mí na Bealtaine 2019 (in Bagary). In 2017, rinne FDPC 14 ghníomh foréigin ghnéasaigh i gcoimhlint.
               Idir 2016 agus 2019, d’earcaigh FDPC leanaí chun fónamh mar shaighdiúirí i gcoinbhleacht armtha agus chuir siad iallach ar aon chailín déag pósadh le comhaltaí FDPC.
               I mí an Mhárta 2019, bhí baint aige le bac a chur ar sheachadadh an chúnaimh dhaonnúil nuair a rinne FDPC, faoi cheannaireacht Miskine, sraith ionsaithe ar an bpríomhbhóthar go Bangui ó Chamarún.
               Ar deireadh, bhí imruagadh idir gnéithe de FDPC agus MINUSCA i mí Aibreáin 2019 gar do Zoukombo (Nana-Mambéré) agus ar ais Bouar-Beleko.”


title: Cinneadh Cur Chun Feidhme (CBES) 2021/30 ón gComhairle an 15 Eanáir 2021 lena gcuirtear chun feidhme Cinneadh 2013/255/CBES maidir le bearta sriantacha i gcoinne na Siria

text:
                  15.1.2021

                  GA

                  Iris Oifigiúil an Aontais Eorpaigh

                  LI 12/3

         CINNEADH CUR CHUN FEIDHME (CBES) 2021/30 ÓN gCOMHAIRLE
         an 15 Eanáir 2021
         lena gcuirtear chun feidhme Cinneadh 2013/255/CBES maidir le bearta sriantacha i gcoinne na Siria
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 31(2) de,
         Ag féachaint do Chinneadh 2013/255/CBES ón gComhairle an 31 Bealtaine 2013 maidir le bearta sriantacha i gcoinne na Siria (1), agus go háirithe Airteagal 30(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 31 Bealtaine 2013, ghlac an Chomhairle Cinneadh 2013/255/CBES.

                     (2)

                     I bhfianaise thromchúis na staide sa tSiria, agus ag tabhairt aird ar an Aire Gnóthaí Eachtracha a ceapadh le déanaí, Faisal MEKDAD, ba cheart é a chur le liosta na ndaoine nádúrtha agus dlítheanacha, na n-eintiteas nó na gcomhlachtaí atá faoi réir bearta sriantacha in Iarscríbhinn I a ghabhann le Cinneadh 2013/255/CBES.

                     (3)

                     Ba cheart, dá bhrí sin, Cinneadh 2013/255/CBES a leasú dá réir,

               TAR ÉIS AN CINNEADH SEO A GHLACADH:

            Airteagal 1
            Leasaítear Iarscríbhinn I a ghabhann le Cinneadh 2013/255/CBES mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 15 Eanáir 2021.

                  Thar ceann na Comhairle

                  An tUachtarán

               A. P. ZACARIAS

            (1)  IO L 147, 1.6.2013, lch. 14.

            IARSCRÍBHINN
            Cuirtear an iontráil seo a leanas leis an liosta a leagtar amach i Roinn A (Daoine) d’Iarscríbhinn I a ghabhann le Cinneadh 2013/255/CBES:

                           Ainm

                           Faisnéis aitheantais

                           Cúiseanna

                           Dáta an liostaithe

                           “311.

                           Faisal MEKDAD
                           (a.k.a. Fayçal, al-Mekdad; Meqdad, al-Meqdad
                           (فيصل المقداد)

                           Dáta breithe: 1954;
                           Áit bhreithe: Ghasm, Daraa Governorate, Syria;
                           Inscne: Fireann

                           Minister of Foreign Affairs. I mí na Samhna 2020 a ceapadh.
                           Ina cháil mar Aire Rialtais, tá cuid den fhreagracht air as an gcur faoi chois le foréigean a rinne réimeas na Siria ar an bpobal sibhialta.

                           15.1.2021”


title: Cinneadh Cur Chun Feidhme (AE) 2021/713 ón gCoimisiún an 29 Aibreán 2021 lena gcuirtear ar atráth an dáta éaga i leith formheas fluairíde sulfairile le húsáid i dtáirgí bithicídeacha de chineálacha táirge 8 agus 18 (Téacs atá ábhartha maidir le LEE)

text:
                  30.4.2021

                  GA

                  Iris Oifigiúil an Aontais Eorpaigh

                  L 147/21

         CINNEADH CUR CHUN FEIDHME (AE) 2021/713 ÓN gCOIMISIÚN
         an 29 Aibreán 2021
         lena gcuirtear ar atráth an dáta éaga i leith formheas fluairíde sulfairile le húsáid i dtáirgí bithicídeacha de chineálacha táirge 8 agus 18
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 528/2012 ó Pharlaimint na hEorpa agus ón gComhairle an 22 Bealtaine 2012 maidir le táirgí bithicídeacha a chur ar fáil ar an margadh agus a úsáid (1), agus go háirithe Airteagal 14(5) de,
         Tar éis dó dul i gcomhairle leis an mBuanchoiste um Tháirgí Bithicídeacha,
         De bharr an mhéid seo a leanas:

                     (1)

                     Áiríodh an tsubstaint ghníomhach fluairíd sulfairile in Iarscríbhinn I a ghabhann le Treoir 98/8/CE ó Pharlaimint na hEorpa agus ón gComhairle (2) lena húsáid i dtáirgí bithicídeacha de chineálacha táirge 8 agus 18, agus de bhun Airteagal 86 de Rialachán (AE) Uimh. 528/2012, meastar dá bhrí sin go bhfuil sí formheasta faoin Rialachán sin faoi réir na sonraíochtaí agus na gcoinníollacha a leagtar amach in Iarscríbhinn I a ghabhann leis an Treoir sin.

                     (2)

                     An 28 Meitheamh 2017, cuireadh isteach iarratas i gcomhréir le hAirteagal 13(1) de Rialachán (AE) Uimh. 528/2012 chun formheas fluairíde sulfairile a athnuachan lena húsáid i dtáirgí bithicídeacha de chineálacha táirge 8 agus 18.

                     (3)

                     An 14 Feabhra 2018, chuir údarás inniúil meastóireachta na Sualainne in iúl don Choimisiún gur chinn sé, de bhun Airteagal 14(1) de Rialachán (AE) Uimh. 528/2012, go raibh gá le meastóireacht iomlán ar an iarratas. De bhun Airteagal 8(1) den Rialachán sin, tá an t-údarás inniúil meastóireachta le meastóireacht iomlán a dhéanamh ar an iarratas laistigh de 365 lá tar éis a bhailíochtaithe.

                     (4)

                     Ós rud é go bhfuil meastóireacht iomlán á déanamh ag an údarás inniúil ar an iarratas, i gcomhréir le hAirteagal 14(3) de Rialachán (AE) Uimh. 528/2012, tá an Ghníomhaireacht Eorpach Ceimiceán (“an Ghníomhaireacht”) le tuairim a ullmhú agus a chur faoi bhráid an Choimisiúin maidir le formheas na substainte gníomhaí a athnuachan laistigh de 270 lá ón uair a gheofar an moladh ón údarás inniúil meastóireachta.

                     (5)

                     De bhun Chinneadh Cur Chun Feidhme (AE) 2018/1479 (3), cuireadh ar atráth go dtí an 30 Meitheamh 2021 an dáta éaga i leith formheas fluairíde sulfairile le húsáid i dtáirgí bithicídeacha de chineál táirge 8, rud a chomhfhreagraíonn do dháta éaga i leith formheas fluairíde sulfairile le húsáid i dtáirgí bithicídeacha de chineál táirge 18 faoi Threoir 2009/84/CE ón gCoimisiún (4), ionas go mbeidh an t-am ann chun scrúdú a dhéanamh ar an iarratas. Níl an scrúdú tugtha chun críche fós ag an údarás inniúil meastóireachta, ná níl a thuarascáil mheasúnaithe ná conclúidí a mheastóireachta curtha faoi bhráid na Gníomhaireachta fós.

                     (6)

                     D’iarr an t-údarás inniúil meastóireachta ar an iarratasóir an 18 Feabhra 2020 faisnéis bhreise a chur isteach chun an mheastóireacht a dhéanamh i gcomhréir le hAirteagal 8(2) de Rialachán (AE) Uimh. 528/2012, agus leag sé síos an 31 Márta 2022 mar sprioc leis an bhfaisnéis seo a chur isteach.

                     (7)

                     Dá bhrí sin, is dócha go n-éagfaidh formheas fluairíde sulfairile le húsáid i dtáirgí bithicídeacha de chineálacha táirge 8 agus 18 sula ndéanfar cinneadh maidir lena hathnuachan. Dá bhrí sin, is iomchuí an dáta éaga i leith formheas fluairíde sulfairile le húsáid i dtáirgí bithicídeacha de chineálacha táirge 8 agus 18 a chur ar atráth go ceann tréimhse a bheidh fada go leor chun go bhféadfar an scrúdú ar an iarratas a thabhairt chun críche.

                     (8)

                     I bhfianaise an ama is gá le go gcuirfeadh an t-údarás inniúil meastóireachta an mheastóireacht i gcrích agus le go n-ullmhódh agus go gcuirfeadh an Ghníomhaireacht an tuairim isteach, is iomchuí dáta éaga an fhormheasa a chur ar atráth go dtí an 31 Nollaig 2023.

                     (9)

                     Seachas dáta éaga an fhormheasa, leanfar den fhormheas ar fhluairíd sulfairile de bheith formheasta le húsáid i dtáirgí bithicídeacha de chineálacha táirge 8 agus 18 faoi réir na sonraíochtaí agus na gcoinníollacha a leagtar amach in Iarscríbhinn I a ghabhann le Treoir 98/8/CE,

               TAR ÉIS AN CINNEADH SEO A GHLACADH:

            Airteagal 1
            Cuirtear an dáta éaga i leith formheas fluairíde sulfairile le húsáid i dtáirgí bithicídeacha de chineálacha táirge 8 agus 18 ar atráth go dtí an 31 Nollaig 2023.

            Airteagal 2
            Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 29 Aibreán 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 167, 27.6.2012, lch. 1.

            (2)  Treoir 98/8/CE ó Pharlaimint na hEorpa agus ón gComhairle an 16 Feabhra 1998 maidir le táirgí bithicídeacha a chur ar an margadh (IO L 123, 24.4.1998, lch. 1).

            (3)  Cinneadh Cur Chun Feidhme (AE) 2018/1479 ón gCoimisiún an 3 Deireadh Fómhair 2018 lena gcuirtear ar atráth an dáta éaga i leith formheas fluairíd sulfairile lena úsáid i dtáirgí bithicídeacha de chineál táirge 8 (IO L 249, 4.10.2018, lch. 16).

            (4)  Treoir 2009/84/CE ón gCoimisiún an 28 Iúil 2009 lena leasaítear Treoir 98/8/CE ó Pharlaimint na hEorpa agus ón gComhairle chun fluairíd sulfairile a áireamh ina substaint ghníomhach in Iarscríbhinn I a ghabhann leis (IO L 197, 29.7.2009, lgh. 67-69)


title: Cinneadh Cur Chun Feidhme (AE) 2021/735 ón gCoimisiún an 4 Bealtaine 2021 maidir le síneadh a chur leis an ngníomhaíocht a rinne Roinn Talmhaíochta, Bia agus Mara na hÉireann lena gceadaítear an táirge bithicídeach Biobor JF a chur ar fáil ar an margadh agus lena gceadaítear a úsáid i gcomhréir le hAirteagal 55(1) de Rialachán (AE) Uimh. 528/2012 ó Pharlaimint na hEorpa agus ón gComhairle (a bhfuil fógra tugtha ina leith faoi dhoiciméad C(2021) 3026) (Is ag an téacs sa Bhéarla a bheidh an t-údarás agus aige sin amháin)

text:
                  6.5.2021

                  GA

                  Iris Oifigiúil an Aontais Eorpaigh

                  L 158/15

         CINNEADH CUR CHUN FEIDHME (AE) 2021/735 ÓN gCOIMISIÚN
         an 4 Bealtaine 2021
         maidir le síneadh a chur leis an ngníomhaíocht a rinne Roinn Talmhaíochta, Bia agus Mara na hÉireann lena gceadaítear an táirge bithicídeach Biobor JF a chur ar fáil ar an margadh agus lena gceadaítear a úsáid i gcomhréir le hAirteagal 55(1) de Rialachán (AE) Uimh. 528/2012 ó Pharlaimint na hEorpa agus ón gComhairle

               (a bhfuil fógra tugtha ina leith faoi dhoiciméad C(2021) 3026)

         (Is ag an téacs sa Bhéarla a bheidh an t-údarás agus aige sin amháin)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 528/2012 ó Pharlaimint na hEorpa agus ón gComhairle an 22 Bealtaine 2012 maidir le táirgí bithicídeacha a chur ar fáil ar an margadh agus a úsáid (1), agus go háirithe an tríú fomhír d’Airteagal 55(1) de,
         De bharr an mhéid seo a leanas:

                     (1)

                     An 21 Deireadh Fómhair 2020 ghlac Roinn Talmhaíochta, Bia agus Mara na hÉireann (“an t-údarás inniúil”) cinneadh i gcomhréir leis an gcéad fhomhír d’Airteagal 55(1) de Rialachán (AE) Uimh. 528/2012 ionas go gceadófar an táirge bithicídeach Biobor JF a chur ar fáil ar an margadh agus a úsáid ag úsáideoirí gairmiúla chun cóireáil fhrithmhiocróbach atá coisctheach agus leigheasach a chur ar umair bhreosla agus ar chórais bhreosla aerárthaí go dtí an 19 Aibreán 2021 (“an ghníomhaíocht”). Chuir an t-údarás inniúil an Coimisiún agus údaráis inniúla na mBallstát eile ar an eolas faoin ngníomhaíocht agus faoin údar a bhí léi, i gcomhréir leis an dara fomhír d’Airteagal 55(1) den Rialachán sin.

                     (2)

                     De réir na faisnéise a chuir an t-údarás inniúil ar fáil, bhí gá leis an ngníomhaíocht chun an tsláinte phoiblí a chosaint. Éilliú miocróbach umar breosla agus córas breosla aerárthaí, féadfaidh mífheidhmeanna ó thaobh inneall an aerárthaigh de aeracmhainneacht an aerárthaigh a chur i mbaol, rud a chuirfidh sábháilteacht paisinéirí agus criúnna i mbaol. De bharr phaindéim COVID-19 agus na srianta ar eitiltí a d’eascair aisti, coimeádadh go leor aerárthaí ar talamh go sealadach. Is imthoisc ghéaraitheach maidir le héilliú miocróbach gan aerárthaí a bheith ag gluaiseacht.

                     (3)

                     Is éard atá i mBiobor JF 2,2’-(1-meitiltrímheitiléindé-ocsa)bis-(4-meitil-1,3,2-dé-ocsaboranáin) (uimhir CAS 2665-13-6) agus 2,2’-ocsaibis (4,4,6-trímheitil-1,3,2-dé-ocsaboranáin) (uimhir CAS 14697-50-8), nithe is substaintí gníomhacha atá le húsáid i dtáirgí bithicídeacha de chineál táirge 6 mar leasaithigh le haghaidh táirgí le linn dóibh a bheith á stóráil mar a shainmhínítear in Iarscríbhinn V a ghabhann le Rialachán (AE) Uimh. 528/2012. Ós rud é nach liostaítear na substaintí gníomhacha sin in Iarscríbhinn II a ghabhann le Rialachán Tarmligthe (AE) Uimh. 1062/2014 ón gCoimisiún (2), ní luaitear iad sa chlár oibre gclár oibre chun scrúdú córasach a dhéanamh ar gach substaint ghníomhach atá i dtáirgí bithicídeacha, clár oibre dá dtagraítear i Rialachán (AE) Uimh. 528/2012. Dá bhrí sin, níl feidhm ag Airteagal 89 den Rialachán sin maidir leo agus ní mór iad a mheasúnú agus a fhormheas sular féidir táirgí bithicídeacha ina bhfuil na táirgí sin a údarú ar an leibhéal náisiúnta.

                     (4)

                     An 5 Feabhra 2021, fuair an Coimisiún iarraidh réasúnaithe ón údarás inniúil chun síneadh ama a chur leis an ngníomhaíocht i gcomhréir leis an tríú fomhír d’Airteagal 55(1) de Rialachán (AE) Uimh. 528/2012. Rinneadh an iarraidh réasúnaithe ar bhonn na himní atá ann go bhféadfadh sé go mbeadh sábháilteacht aeriompair fós i mbaol de bharr éilliú miocróbach umar breosla agus córas breosla aerárthaí tar éis an 19 Aibreán 2021, agus ar bhonn an mhaímh go bhfuil Biodor JF riachtanach chun an t-éilliú miocróbach sin a rialú.

                     (5)

                     De réir na faisnéise a chuir an t-údarás inniúil ar fáil, an t-aon táirge bithicídeach malartach amháin a mhol monaróirí aerárthaí agus monaróirí inneall maidir le héilliú miocróbach a chóireáil (Kathon™ FP 1.5),tarraingíodh siar ón margadh é i mí an Mhárta 2020 de bharr aimhrialtachtaí i bhfeidhmiú na n-inneall a tugadh faoi deara tar éis a gcóireála leis.

                     (6)

                     Maidir le cóireáil mheicniúil a chur ar éilliú miocróbach umar breosla agus córas breosla aerárthaí, is rud é nach féidir a dhéanamh i gcónaí. Thairis sin, dhéanfadh cóireáil mheicniúil na hoibrithe a nochtadh do gháis thocsaineacha agus dá bhrí sin ba cheart í a sheachaint.

                     (7)

                     De réir na faisnéise atá ar fáil don Choimisiún, tá bearta déanta ag monaróir Biobor JF ionas go mbeidh gnáthúdarú ann le haghaidh an táirge agus táthar ag súil go gcuirfear iarratas isteach go luath amach anseo le haghaidh fhormheas na substaintí gníomhacha atá ann. Formheas na substaintí gníomhacha agus údarú an táirge bithicídigh ina dhiaidh sin, is réiteach buan a bheadh ansin le haghaidh na todhchaí, ach theastódh tréimhse ama shuntasach chun na nósanna imeachta sin a chur i gcrích.

                     (8)

                     Easpa rialaithe ar éilliú miocróbach umar breosla agus córas bhreosla aerárthaí, d’fhéadfadh sin sábháilteacht aeriompair a chur i mbaol, agus ní féidir an baol sin a shrianadh go leordhóthanach trí tháirge bithicídeach eile a úsáid nó trí mhodh eile. Dá bhrí sin, is iomchuí cead a thabhairt don údarás inniúil síneadh ama a chur leis an ngníomhaíocht.

                     (9)

                     Na bearta dá bhforáiltear sa Chinneadh seo, tá siad i gcomhréir le tuairim ón mBuanchoiste um Tháirgí Bithicídeacha,

               TAR ÉIS AN CINNEADH SEO A GHLACADH:

            Airteagal 1
            Maidir leis an ngníomhaíocht lena gceadófar an táirge bithicídeach Biobor JF a chur ar fáil ar an margadh agus lena gceadófar a úsáid ag úsáideoirí gairmiúla chun cóireáil fhrithmhiocróbach atá coisctheach agus leigheasach a chur ar umair bhreosla agus ar chórais bhreosla aerárthaí, féadfaidh Roinn Talmhaíochta, Bia agus Mara na hÉireann síneadh ama a chur léi go dtí an 22 Deireadh Fómhair 2022.

            Airteagal 2
            Dírítear an Cinneadh seo chuig Roinn Talmhaíochta, Bia agus Mara na hÉireann.

            Arna dhéanamh sa Bhruiséil, 4 Bealtaine 2021.

                  Thar ceann an Choimisiúin

               Stella KYRIAKIDES

                  Comhalta den Choimisiún

            (1)  IO L 167, 27.6.2012, lch. 1.

            (2)  Rialachán Tarmligthe (AE) Uimh. 1062/2014 ón gCoimisiún an 4 Lúnasa 2014 maidir leis an gclár oibre chun scrúdú córasach a dhéanamh ar gach substaint ghníomhach atá ann cheana i dtáirgí bithicídeacha, clár oibre dá dtagraítear i Rialachán (AE) Uimh. 528/2012 ó Pharlaimint na hEorpa agus ón gComhairle (IO L 294, 10.10.2014, lch. 1).


title: Cinneadh Cur Chun Feidhme (CBES) 2021/751 ón gComhairle an 6 Bealtaine 2021 lena gcuirtear chun feidhme Cinneadh 2013/255/CBES a bhaineann le bearta sriantacha i gcoinne na Siria

text:
                  7.5.2021

                  GA

                  Iris Oifigiúil an Aontais Eorpaigh

                  L 160/115

         CINNEADH CUR CHUN FEIDHME (CBES) 2021/751 ÓN gCOMHAIRLE
         an 6 Bealtaine 2021
         lena gcuirtear chun feidhme Cinneadh 2013/255/CBES a bhaineann le bearta sriantacha i gcoinne na Siria
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 31(2) de,
         Ag féachaint do Chinneadh 2013/255/CBES ón gComhairle an 31 Bealtaine 2013 a bhaineann le bearta sriantacha i gcoinne na Siria (1), agus go háirithe Airteagal 30(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:

                     (1)

                     An 31 Bealtaine 2013, ghlac an Chomhairle Cinneadh 2013/255/CBES.

                     (2)

                     Ba cheart an fhaisnéis a bhaineann le duine amháin i liosta na ndaoine nádúrtha agus dlítheanacha, na n-eintiteas nó na gcomhlachtaí atá faoi réir bearta sriantacha in Iarscríbhinn I a ghabhann le Cinneadh 2013/255/CBES a thabhairt cothrom le dáta.

                     (3)

                     Dá bhrí sin, ba cheart Cinneadh 2013/255/CBES a leasú dá réir sin,

               TAR ÉIS AN CINNEADH SEO A GHLACADH:

            Airteagal 1
            Leasaítear Iarscríbhinn I a ghabhann le Cinneadh 2013/255/CBES mar a leagtar amach san Iarscríbhinn a ghabhann leis an gCinneadh seo.

            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 6 Bealtaine 2021.

                  Thar ceann na Comhairle

                  An tUachtarán

               J. BORRELL FONTELLES

            (1)  IO L 147, 1.6.2013, lch. 14.

            IARSCRÍBHINN
            I Roinn A (“Daoine”) d’Iarscríbhinn I a ghabhann le Cinneadh 2013/255/CBES, cuirtear an méid seo a leanas in ionad iontráil 36:

                           Ainm

                           Faisnéis aitheantais

                           Cúiseanna

                           Dáta an liostaithe

                           “36.

                           Nizar AL-ASSAD (dá ngairtear freisin al-Asad, Assad, Asad, Assaad, Asaad, Al-Assaad)
                           (اسعد, الاسعد,الاسد;نزار)

                           Dáta Breithe: 2.3.1948 nó 23.3.1948 nó Márta 1948;
                           Náisiúntachtaí: Siriach, Liobánach, agus Ceanadach;
                           Pas Siriach dar uimhir 011090258;
                           Pas Liobánach dar uimhir RL0003434;
                           Pas Ceanadach dar uimhir AG629220;
                           Inscne: fireann

                           Mórphearsa ghnó atá ag feidhmiú sa tSiria a bhfuil dlúthbhaint aige leis an réimeas. Bainteach le teaghlaigh Assad agus Makhlouf.
                           Mar sin, bhí sé rannpháirteach i réimeas na Siria, ag baint tairbhe as, nó bhí sé ag tacú ar bhealach eile le réimeas na Siria.
                           Mórinfheisteoirí ola é, bunaitheoir agus ceann na cuideachta darbh ainm Lead Contracting & Trading Ltd.

                           23.8.2011”.


title: Cinneadh Cur Chun Feidhme (AE) 2021/1476 ón gCoimisiún an 14 Meán Fómhair 2021 lena leagtar síos gur coibhéiseach iad deimhnithe COVID-19 arna n-eisiúint ag Andóra leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas (Téacs atá ábhartha maidir le LEE)

text:
                  15.9.2021

                  GA

                  Iris Oifigiúil an Aontais Eorpaigh

                  L 325/33

         CINNEADH CUR CHUN FEIDHME (AE) 2021/1476 ÓN gCOIMISIÚN
         an 14 Meán Fómhair 2021
         lena leagtar síos gur coibhéiseach iad deimhnithe COVID-19 arna n-eisiúint ag Andóra leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2021/953 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint agus a fhíorú, agus chun go nglacfaí leo, chun an tsaorghluaiseacht a éascú le linn phaindéim COVID-19 (1), agus go háirithe Airteagal 8(2) de,
         De bharr an mhéid seo a leanas:

                     (1)

                     Le Rialachán (AE) 2021/953, leagtar síos creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (“Deimhniú Digiteach COVID AE”) a eisiúint agus a fhíorú agus chun go nglacfaí leo, ionas go n-éascófar do na sealbhóirí a gceart chun saorghluaiseachta a fheidhmiú le linn phaindéim COVID-19. Leis an Rialachán sin, rannchuideofar freisin le héascú a dhéanamh ar dheireadh a chur de réir a chéile agus ar mhodh comhordaithe le srianta ar an tsaorghluaiseacht a chuir na Ballstáit i bhfeidhm, i gcomhréir le dlí an Aontais, chun leathadh SARS-CoV-2 a theorannú.

                     (2)

                     Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ina gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 arna n-eisiúint ag Andóra do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 arna n-eisiúint ag Andóra do náisiúnaigh tríú tír atá ag fanacht go dleathach nó a bhfuil cónaí orthu go dleathach i gcríoch na mBallstát faoi na coinníollacha a leagtar síos sa Rialachán sin.

                     (3)

                     An 9 Iúil 2021, chuir Andóra faisnéis ar fáil don Choimisiún maidir le heisiúint deimhnithe idir-inoibritheacha COVID-19 i ndáil le vacsaíniú, tástáil agus téarnamh faoin gcóras dar teideal “Andorra Health QR Server Module”. Chuir Andóra in iúl don Choimisiún go measann sé go bhfuil a dheimhnithe COVID-19 á n-eisiúint i gcomhréir le caighdeán agus córas teicneolaíochta atá idir-inoibritheach leis an gcreat iontaoibhe a bunaíodh le Rialachán (AE) 2021/953, agus ar caighdeán agus córas teicneolaíochta iad a fhágann gur féidir barántúlacht, bailíocht agus sláine na ndeimhnithe a fhíorú. I dtaca leis sin, chuir Andóra in iúl don Choimisiún go bhfuil na sonraí dá dtagraítear san Iarscríbhinn a ghabhann le Rialachán (AE) 2021/953 san áireamh sna deimhnithe COVID-19 arna n-eisiúint ag Andóra i gcomhréir leis an gcóras “Andorra Health QR Server Module”.

                     (4)

                     Ina theannta sin, chuir Andóra in iúl don Choimisiún go n-eiseodh sé deimhnithe vacsaínithe idir-inoibritheacha le haghaidh vacsaíní COVID-19 Vaxzevria, Comirnaty agus Spikevax.

                     (5)

                     Thairis sin, chuir Andóra in iúl don Choimisiún nach n-eiseodh sé deimhnithe tástála idir-inoibritheacha ach amháin i ndáil le tástálacha aimpliúcháin aigéid núicléasaigh (NAAT).

                     (6)

                     An 23 Iúil 2021, chuir Andóra in iúl don Choimisiún freisin go nglacfadh sé le deimhnithe i ndáil le vacsaíniú, tástáil agus téarnamh arna n-eisiúint ag na Ballstáit i gcomhréir le Rialachán (AE) 2021/953. Chuir Andóra in iúl don Choimisiún go nglacfaidh sé le cruthúnas ar vacsaíniú le haghaidh vacsaíní a bhfuil údarú uile-AE acu chomh maith le vacsaíní a bhfuil an nós imeachta maidir le liostú úsáide éigeandála de chuid EDS curtha i gcrích ina leith. Thairis sin, chuir Andóra in iúl don Choimisiún go nglacfaidh sé le deimhnithe tástála (amhail RT-PCR) atá bunaithe ar thástáil aimpliúcháin aigéid núicléasaigh (NAAT) agus ar mhearthástálacha antaiginí a liostaítear sa liosta coiteann cothrom le dáta de mhearthástálacha antaigíní COVID-19 arna gcomhaontú ag an gCoiste Slándála Sláinte a bunaíodh le hAirteagal 17 de Chinneadh Uimh. 1082/2013/AE ó Pharlaimint na hEorpa agus ón gComhairle (3). Ag an deireadh ar fad, chuir Andóra in iúl don Choimisiún go nglacfaidh sé le deimhnithe téarnaimh atá bunaithe ar thoradh dearfach ar thástáil NAAT.

                     (7)

                     An 23 Iúil 2021, chuir Andóra in iúl don Choimisiún freisin go bpróiseálfaí na sonraí pearsanta atá san áireamh sna deimhnithe chun vacsaíniú an tsealbhóra a fhíorú agus a dheimhniú agus chuige sin amháin nuair a bheidh deimhnithe i ndáil le vacsaíniú, tástáil agus téarnamh arna n-eisiúint ag na Ballstáit i gcomhréir le Rialachán (AE) 2021/953 á bhfíorú, agus nach gcoinneofaí na sonraí pearsanta ina dhiaidh sin.

                     (8)

                     Rinne an Coimisiún tástálacha teicniúla an 6 Meán Fómhair 2021 maidir leis na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Andóra i gcomhréir lena chóras “Andorra Health QR Server Module”, tástálacha a léirigh go bhfuil na deimhnithe sin idir-inoibritheach leis an gcreat iontaoibhe a bunaíodh le Rialachán (AE) 2021/953, rud a fhágann gur féidir barántúlacht, bailíocht agus sláine na ndeimhnithe a fhíorú. Dheimhnigh an Coimisiún freisin go bhfuil na sonraí is gá san áireamh sna deimhnithe COVID-19 arna n-eisiúint ag Andóra i gcomhréir leis an gcóras “Andorra Health QR Server Module”.

                     (9)

                     Dá réir sin, comhlíontar na heilimintí is gá chun a shuí go bhfuil na deimhnithe COVID-19 arna n-eisiúint ag Andóra i gcomhréir leis an gcóras “Andorra Health QR Server Module” le meas mar dheimhnithe atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

                     (10)

                     Dá bhrí sin, na deimhnithe COVID-19 arna n-eisiúint ag Andóra i gcomhréir leis an gcóras “Andorra Health QR Server Module”, ba cheart glacadh leo faoi na coinníollacha dá dtagraítear in Airteagal 5(5), Airteagal 6(5) agus Airteagal 7(8) de Rialachán (AE) 2021/953.

                     (11)

                     Chun go mbeidh an Cinneadh seo oibríochtúil, ba cheart Andóra a nascadh leis an gcreat iontaoibhe maidir le Deimhniú Digiteach COVID AE arna bhunú le Rialachán (AE) 2021/953.

                     (12)

                     Ar mhaithe le leas an Aontais a chosaint, go háirithe i réimse na sláinte poiblí, féadfaidh an Coimisiún a chumhachtaí a úsáid chun an Cinneadh seo a chur ar fionraí nó a fhoirceannadh i gcás nach gcomhlíonfar na coinníollacha in Airteagal 8(2) de Rialachán (AE) 2021/953 a thuilleadh.

                     (13)

                     I bhfianaise an ghá atá ann Andóra a nascadh leis an gcreat iontaoibhe maidir le Deimhniú Digiteach COVID AE a luaithe is féidir, an creat iontaoibhe arna bhunú le Rialachán (AE) 2021/953, ba cheart don Chinneadh seo teacht i bhfeidhm lá a fhoilsithe in Iris Oifigiúil an Aontais Eorpaigh.

                     (14)

                     Na bearta dá bhforáiltear sa Chinneadh seo, is bearta iad atá i gcomhréir leis an tuairim ón gCoiste a bunaíodh le hAirteagal 14 de Rialachán (AE) 2021/953,

               TAR ÉIS AN CINNEADH SEO A GHLACADH:

            Airteagal 1
            Chun an ceart chun saorghluaiseachta a éascú laistigh den Aontas, measfar go bhfuil na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Andóra i gcomhréir leis an gcóras “Andorra Health QR Server Module” ina ndeimhnithe atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

            Airteagal 2
            Déanfar Andóra a nascadh leis an gcreat iontaoibhe maidir le Deimhniú Digiteach COVID AE arna bhunú le Rialachán (AE) 2021/953.

            Airteagal 3
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 14 Meán Fómhair 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 211, 15.6.2021, lch. 1.

            (2)  Rialachán (AE) 2021/954 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint maidir le náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríocha na mBallstát le linn phaindéim COVID-19 agus chun iad a fhíorú, agus chun go nglacfaí leo (IO L 211, 15.6.2021, lch. 24).

            (3)  Cinneadh Uimh. 1082/2013/AE ó Pharlaimint na hEorpa agus ón gComhairle an 22 Deireadh Fómhair 2013 maidir le mórbhagairtí trasteorann ar an tsláinte agus lena n-aisghairtear Cinneadh Uimh. 2119/98/CE (IO L 293, 5.11.2013, lch. 1).


title: Cinneadh Cur Chun Feidhme (AE) 2021/1477 ón gCoimisiún an 14 Meán Fómhair 2021 lena leagtar síos gur coibhéiseach iad deimhnithe COVID-19 arna n-eisiúint ag Poblacht na hAlbáine leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas (Téacs atá ábhartha maidir le LEE)

text:
                  15.9.2021

                  GA

                  Iris Oifigiúil an Aontais Eorpaigh

                  L 325/36

         CINNEADH CUR CHUN FEIDHME (AE) 2021/1477 ÓN gCOIMISIÚN
         an 14 Meán Fómhair 2021
         lena leagtar síos gur coibhéiseach iad deimhnithe COVID-19 arna n-eisiúint ag Poblacht na hAlbáine leis na deimhnithe arna n-eisiúint i gcomhréir le Rialachán (AE) 2021/953 ó Pharlaimint na hEorpa agus ón gComhairle, chun an ceart chun saorghluaiseachta a éascú laistigh den Aontas
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2021/953 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint agus a fhíorú, agus chun go nglacfaí leo, chun an tsaorghluaiseacht a éascú le linn phaindéim COVID-19 (1), agus go háirithe Airteagal 8(2) de,
         De bharr an mhéid seo a leanas:

                     (1)

                     Le Rialachán (AE) 2021/953, leagtar síos creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (“Deimhniú Digiteach COVID AE”) a eisiúint agus a fhíorú agus chun go nglacfaí leo, ionas go n-éascófar do na sealbhóirí a gceart chun saorghluaiseachta a fheidhmiú le linn phaindéim COVID-19. Leis an Rialachán sin, rannchuideofar freisin le héascú a dhéanamh ar dheireadh a chur de réir a chéile agus ar mhodh comhordaithe le srianta ar an tsaorghluaiseacht a chuir na Ballstáit i bhfeidhm, i gcomhréir le dlí an Aontais, chun leathadh SARS-CoV-2 a theorannú.

                     (2)

                     Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ina gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise a leagtar síos sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na hAlbáine do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú, tástáil agus téarnaimh arna n-eisiúint ag Poblacht na hAlbáine do náisiúnaigh tríú tír atá ag fanacht go dleathach nó a bhfuil cónaí orthu go dleathach i gcríoch na mBallstát faoi na coinníollacha a leagtar síos sa Rialachán sin.

                     (3)

                     An 19 Lúnasa 2021, chuir Poblacht na hAlbáine faisnéis mhionsonraithe ar fáil don Choimisiún maidir le heisiúint deimhnithe COVID-19 idir-inoibritheacha i ndáil le vacsaíniú, tástáil agus téarnamh faoin gcóras dar teideal “Albanian Covid 19 Test and Vaccine Registry”. Chuir Poblacht na hAlbáine in iúl don Choimisiún go measann sí go bhfuil a deimhnithe COVID-19 á n-eisiúint i gcomhréir le caighdeán agus córas teicneolaíochta atá idir-inoibritheach leis an gcreat iontaoibhe a bunaíodh le Rialachán (AE) 2021/953, agus ar caighdeán agus córas teicneolaíochta iad lena bhfágtar gur féidir barántúlacht, bailíocht agus sláine na ndeimhnithe a fhíorú. I dtaca leis sin, chuir Poblacht na hAlbáine in iúl don Choimisiún go bhfuil na sonraí dá dtagraítear san Iarscríbhinn a ghabhann le Rialachán (AE) 2021/953 san áireamh sna deimhnithe COVID-19 arna n-eisiúint ag Poblacht na hAlbáine i gcomhréir leis an gcóras “Albanian Covid 19 Test and Vaccine Registry”.

                     (4)

                     An 7 Meán Fómhair 2021, i ndiaidh iarraidh a fháil ó Phoblacht na hAlbáine, rinne an Coimisiún tástálacha teicniúla a léirigh go bhfuil na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na hAlbáine i gcomhréir leis an gcóras “Albanian Covid 19 Test and Vaccine Registry”, ar córas é atá idir-inoibritheach leis an gcreat iontaoibhe a bunaíodh le Rialachán (AE) 2021/953, rud a fhágann gur féidir barántúlacht, bailíocht agus sláine na ndeimhnithe a fhíorú. Dheimhnigh an Coimisiún freisin go bhfuil na sonraí is gá san áireamh sna deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na hAlbáine i gcomhréir leis an gcóras “Albanian Covid 19 Test and Vaccine Registry”.

                     (5)

                     Ina theannta sin, chuir Poblacht na hAlbáine in iúl don Choimisiún go n-eiseodh sí deimhnithe vacsaínithe idir-inoibritheacha le haghaidh vacsaíní COVID-19. Ar na vacsaíní sin faoi láthair tá Comirnaty, Vaxzevria, CoronaVac, Sputnik V, Spikevax, vacsaín Janssen i gcoinne COVID-19, agus Covishield.

                     (6)

                     Chuir Poblacht na hAlbáine in iúl don Choimisiún freisin go n-eisíonn sí deimhnithe tástála idir-inoibritheacha i ndáil le tástálacha aimpliúcháin aigéid núicléasaigh agus i ndáil le mearthástálacha antaiginí a liostaítear sa liosta coiteann cothrom le dáta de mhearthástálacha antaigíní COVID-19 arna gcomhaontú ag an gCoiste Slándála Sláinte ar bhonn Mholadh ón gComhairle an 21 Eanáir 2021 (3), ar Coiste é a bunaíodh le hAirteagal 17 de Chinneadh Uimh. 1082/2013/AE ó Pharlaimint na hEorpa agus ón gComhairle (4).

                     (7)

                     Thairis sin, chuir Poblacht na hAlbáine in iúl don Choimisiún go n-eisíonn sí deimhnithe idir-inoibritheacha i ndáil le téarnamh. Tá na deimhnithe sin bailí ar feadh tréimhse nach faide ná 180 lá tar éis dháta na chéad tástála dearfaí.

                     (8)

                     Chuir Poblacht na hAlbáine in iúl don Choimisiún freisin go nglacann sí le deimhnithe i ndáil le vacsaíniú, tástáil agus téarnamh arna n-eisiúint ag na Ballstáit, ag tíortha LEE agus ag tíortha eile a nglactar cinneadh cur chun feidhme i ndáil leo i gcomhréir le Rialachán (AE) 2021/953.

                     (9)

                     Ina theannta sin, chuir Poblacht na hAlbáine in iúl don Choimisiún go bpróiseálfaí na sonraí pearsanta atá san áireamh sna deimhnithe chun stádas vacsaínithe, stádas tástála agus stádas téarnaimh an tsealbhóra a fhíorú agus a dheimhniú agus chuige sin amháin nuair a bheidh deimhnithe á bhfíorú ag fíoraitheoirí i bPoblacht na hAlbáine, agus nach gcoinneofar na sonraí pearsanta ina dhiaidh sin.

                     (10)

                     Dá réir sin, comhlíontar na heilimintí is gá chun a shuí go bhfuil na deimhnithe COVID-19 arna n-eisiúint ag Poblacht na hAlbáine i gcomhréir leis an gcóras “Albanian Covid 19 Test and Vaccine Registry” le meas mar dheimhnithe atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

                     (11)

                     Dá bhrí sin, na deimhnithe COVID-19 arna n-eisiúint ag Poblacht na hAlbáine i gcomhréir leis an gcóras “Albanian Covid 19 Test and Vaccine Registry”, ba cheart glacadh leo faoi na coinníollacha dá dtagraítear in Airteagal 5(5), Airteagal 6(5) agus Airteagal 7(8) de Rialachán (AE) 2021/953.

                     (12)

                     Chun go mbeidh an Cinneadh seo oibríochtúil, ba cheart Poblacht na hAlbáine a nascadh leis an gcreat iontaoibhe maidir le Deimhniú Digiteach COVID AE a bunaíodh le Rialachán (AE) 2021/953.

                     (13)

                     Ar mhaithe le leas an Aontais a chosaint, go háirithe i réimse na sláinte poiblí, féadfaidh an Coimisiún a chumhachtaí a úsáid chun an Cinneadh seo a chur ar fionraí nó a fhoirceannadh i gcás nach gcomhlíonfar na coinníollacha in Airteagal 8(2) de Rialachán (AE) 2021/953 a thuilleadh.

                     (14)

                     I bhfianaise an ghá atá ann Poblacht na hAlbáine a nascadh leis an gcreat iontaoibhe maidir le Deimhniú Digiteach COVID AE a bunaíodh le Rialachán (AE) 2021/953 a luaithe is féidir, ba cheart don Chinneadh seo teacht i bhfeidhm lá a fhoilsithe in Iris Oifigiúil an Aontais Eorpaigh.

                     (15)

                     Na bearta dá bhforáiltear sa Chinneadh seo, is bearta iad atá i gcomhréir leis an tuairim ón gCoiste a bunaíodh le hAirteagal 14 de Rialachán (AE) 2021/953,

               TAR ÉIS AN CINNEADH SEO A GHLACADH:

            Airteagal 1
            Chun an ceart chun saorghluaiseachta a éascú laistigh den Aontas, measfar go bhfuil na deimhnithe COVID-19 i ndáil le vacsaíniú, tástáil agus téarnamh arna n-eisiúint ag Poblacht na hAlbáine i gcomhréir leis an gcóras “Albanian Covid 19 Test and Vaccine Registry” ina ndeimhnithe atá coibhéiseach leis na deimhnithe arna n-eisiúint i gcomhréir le Rialachán (AE) 2021/953.

            Airteagal 2
            Déanfar Poblacht na hAlbáine a nascadh leis an gcreat iontaoibhe maidir le Deimhniú Digiteach COVID AE a bunaíodh le Rialachán (AE) 2021/953.

            Airteagal 3
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.

            Arna dhéanamh sa Bhruiséil, 14 Meán Fómhair 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 211, 15.6.2021, lch. 1.

            (2)  Rialachán (AE) 2021/954 ó Pharlaimint na hEorpa agus ón gComhairle an 14 Meitheamh 2021 maidir le creat chun deimhnithe idir-inoibritheacha COVID-19 i ndáil le vacsaíniú, tástáil agus téarnamh (Deimhniú Digiteach COVID AE) a eisiúint maidir le náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríocha na mBallstát le linn phaindéim COVID-19 agus chun iad a fhíorú, agus chun go nglacfaí leo (IO L 211, 15.6.2021, lch. 24).

            (3)  Moladh ón gComhairle an 21 Eanáir 2021 maidir le creat comhchoiteann i ndáil le húsáid agus bailíochtú mearthástálacha antaiginí agus le haitheantas frithpháirteach a thabhairt do thorthaí tástála COVID-19 san Aontas (IO C 24, 22.1.2021, lch. 1).

            (4)  Cinneadh Uimh. 1082/2013/AE ó Pharlaimint na hEorpa agus ón gComhairle an 22 Deireadh Fómhair 2013 maidir le mórbhagairtí trasteorann ar an tsláinte agus lena n-aisghairtear Cinneadh Uimh. 2119/98/CE (IO L 293, 5.11.2013, lch. 1).